کاڵ KALL: 04/2014\nخەمی ڕۆژانە، نیسان ٢٠١٤\nکاری ڕۆژنامەنووسیم لە مانگی ٤ی ٢٠١٤دا\nلە وێببلاگی فینلاند بە کوردی تەواوی هەواڵەکان وەک ئەرشیفخانەیەک پارێزراوە.\nڕۆژانی ٢٧ و ٢٧ ی ٤ ی ٢٠١٤ لە شاری هێلسنکی ناو باڵوێزخانەی عێراقی ناوەندێکی دەنگدان بۆ هەڵبژاردنی پەرلەمانی عێراق کرایەوە، بۆ چاودێری کردنی پرۆسەی هەڵبژاردن لەسەر داوای بزووتنەوەی گۆڕان وەک چاودێرێکی خۆبەخش لەگەڵ ٣ کەسی تر بەناوەکانی سەباح عەباس دلاوەر جەبار محەمەد و حەیدەر شەمسەدین شەوکەت دەستبەکاربووم. ئەو دوو ڕۆژە لە شاری لاهتییەوە دەچووم بۆ هێلسنکی بە دووری ١٠٠کم.\nلەسەر ئەو ڕووداوە لە لاپەڕەی لاهدێنکوردیت کە تایبەتە بە هەواڵی فینلاند چەند هەواڵ و زانیاریم بڵاوکردۆتەوە:\nعێراقییەکانی فینلاند دەنگیان بۆ نیشتمانی یەکەمدا\nدووهەم ڕۆژی هەڵبژاردنی پەرلەمانی عێراق/هێلسنکی\nیەکەم ڕۆژی هەڵبژاردنی پەرلەمانی عێراق/هێلسنکی\nبەرەو سندوقەکانی دەنگدان\nدەنگدانی کوردەکانی کوردستانی باشوور لە هێلسنکی دەبێت (٢)\nدەنگدانی کوردەکانی کوردستانی باشوور لە هێلسنکی دەبێت (١)\nباڵوێزخانەی عێراقی کڵاوی نایە سەر کێ؟\nباڵوێزخانەی عێراق سەر لەدەنگدەر دەشێوێنێت!\nدەنگ بدەن بە پالێوراوانی ژن\nئەمڕۆ ڕۆژی هیمەتی دەنگدانە، پێم باشە هەموو هاوڕێ و دۆستان و کەسوکارە نزیک و دوورەکانم کە منیان خۆش دەوێت بە شوور و شەوقەوە بچنە سەر سندوقەکانی دەنگدان، دەنگ بدەن بە هێزی نوێ ئەو هێزەی هەیبەتی پارتی و یەکێتی شکاند، ئەویش بزووتنەوەی گۆڕان بوو. گەر ئەو سەر بخەین ئەوا دەروازەیەکی نوێ بۆ ئەزمونێکی نوێی حوکمڕانی بەدی دێت و دێتە کایەوە، پێویست دەکات تاقیان بکەینەوە و بزانیین چ مەعدەنێکن..\nوەک چۆن تا ئێستا بەدەنگتان سزای پارتی و یەکێتیتان داوە، ئەمجارەیش سزای پیاوان و هزری پیاوانە بدەن و دەنگ بدەن بە پالێوراوانی ڕەگەزی مێی ئەو لیستە.. تا ئەزموونی حوکمڕانی ژنانیش وەک فینلاندییەکان تاقی بکەینەوە کە بێگومان کۆمەڵگاکەمان باشتر و بەرەحم تر و نەرمونیان تر دەبێت..\nژنانی بەڕێز ئێوەیش خیانەت لە خۆتان مەکەن و دەنگ بدەن بە هاوڕەگەزە ژنەکانتان...\nغەمبارم، لەیادی ٣٥ ساڵەی عەلی چەلەبیدا\nلە یادی ٣٥ ساڵەی شەهید کردنی عەلی چەلەبی برام. ئەو شەوی ڕابردوو لەگەڵ ژمارەیەک پێشمەرگەی تری ئەو کاتی یەکێتی نیشتمانی، جاشەکانی زەڕایەن لە بۆسەیەکدا شەهیدیان کردن، تا ئەم چرکە ساتە گۆڕ ونن، حیزبە خوێڕییەکەی یەکێتی نیشتمانی هیچ کارێکیان نەکرد بۆ ئەوەی ئێسکوپروسکەکانیان بدۆزنەوە و بهێننەوە. یان لایەنی کەم گۆرێکی یادگاری وەک قوربانیانی ئەنفال و کیمابارانی هەڵەبجەیان بۆ بکەن.. ساڵی پار لەناچاریدا چوومە لای هاوڕێیەکی خۆم کە بەرپرسێکی گەورەی ئەو حیزبەیە، هەموو قسەی ئەوەبوو کە ئێمە کەسوکارە پلە یەکەکانی خەتا لە خۆمانەوەیە دوورین لە یەکێتییەوە.. مەهزەلەکە لەوەدایە ئەو وەک فەرماندەی کەرت مووچەیان بۆ بڕیوەتەوە کە ٥٧ هەزار ٥سەد دینارە، چەند هەوڵدرا پلەکەی بگۆڕدرێت سوودی نەبووە..\nبابەتی پەیوەندیدار لەسەر شەهید:\nلە یادی ٣٤ ساڵەی شەهیدبوونی عەلی چەلەبیدا\nبابەتی تر لەسەر شەهید عەلی چەلەبی:\nباش بوو سالار عەزیز لەکۆڵ گۆڕان بووە!!\nئەو زاتە کۆن هەرچییەکی کردبێت، بەلای خەڵکییەوە بەقەدەر زەرەیەکی کاری سەردەمی حوکمڕانی نابێت، ئەو هەرچییەکی کردبێت تاوانبارە بە کوشتنی بەکر عەلی شاعیر، بۆیە لە دروستبوونی بزووتنەوەی گۆڕانەوە خەڵکێکی زۆر ناڕازی بوون لەوەی کە ئەو یەکێکە لە پێکهێنەرانی بزووتنەوەیەکە، ئەوەی دەیڵێت گوایە ئەم لە گۆڕان ڕادیکالتر و ریفۆرمخوازترە لەبەرامبەر پارتی زەمێکی بێتام و بۆیە. بەم کارەی و لەم کاتە هەستیارەدا دەبێت بووترێت حەوت بەردی بەدوادا هەڵدەن. گۆڕان پاکتر بووە.. ماڵی قەڵب سەربەساحێبێتی.. بشچێتەوە ناو یەکێتی حسابی بۆ ناکرێت.. ژیرانەتر دەبوو وەک چۆن لە مێژوەوە بێدەنگ بووە، هەر وا بمایەتەوە.. بەڵام زەفەری بەخۆی هێنا خۆی هەڵدایە ناوچەمەوە..\nتەواوی ڕوونکردنەوەکەی لەم لینکەدا دەبینرێت\nبە شور و شەوقەوە دەنگ دەدەین\nدۆستانێک باش و ئازیز دەبینرێت کە دەنوسن: خوا بم گرێ کە ئەمجارە دەنگیان پێ بدەم، یان وێنەی ئاودەست و سندوقی دەنگدان بەیەکتر دەشوبهێنن یان زۆر قسە و کۆمینتی تر...\nلەگەڵ بەشی زۆری ئەو دیدانەم و ناهەقیان ناگرم کەوا رەشبینن، بەڵام ئەم جۆرە لە ناڕەزایەتی لەبەرانبەر دۆخێکی پڕ قەیرانی هەرێمی کوردستان پێویست دەکات دورتر بڕوانرێت، خەڵک لەوە زیاتر بێ ئومێد تر نەکرێت، بەپێچەوانەوە نەک دەبێت بچین بۆ دەنگدان بەڵکو خەڵکیش هانبدرێت بۆئەوەی بەلێشاو بەرەو سندوقەکانی دەنگ بچن.\nبەڵام چۆن دەنگدانێک؟ دەنگدان بە کێ و بە چ هێزێک؟ وا باشترە دەنگ نەدرێت بەوانەی کە دروستکەری دۆخە نەخوازراو و خاوەن قەیرانەکانن، هەر داناساکێن بە ئێستاشەوە بەردەوامن لەسەر لاساری هەمەجۆریان... نایانەوێت کۆمەڵگا بچێتە سەر سکەی خۆی... کۆمەڵگاکەمان لەوەی ئێستا باشتر و دامەزاروتر بێت...\nشاراوە نییە و وەک رۆژی روناک رۆشن و دیارە کە هێزگەلێک هەیە کار دەکەن بۆ بەدەستهێنانی ئەو داخوازییە و دەیانەوێت لەو قەیرانە داسەپاوانە دەرباز بن، مێژویان وەک هێزە تەقلیدییەکان غەرقبوی ناشرینی نیین، کەواتە با گەر بۆ تاقی کردنەوەیش بێت دەنگیان پێ بدرێت، ئەزمونی حوکمی ئەوانیش ببینرێت، بێ ئەوەی زیان بکەن، بۆ خۆی بەشداری لە پرۆسەی دەنگدان، دەنگدانە بە داهاتوییەکی گەشتر، هاوکات ئاوڕدانەوەیەکی توڕانەیە بە مێژو کارکردنی ئەوانی پێشو، بێ ئەوەی پەنا بۆ توندوتیژی ببرێت...\nهەمان وتار لە ماڵپەڕی سبەی بڵاوبۆتەوە\nخان بۆ ژنان و خان بۆ شوێن\nعێزەدین مستەفا ڕەسووڵ لەبارەی دەربڕینەکانی پرۆسەی هەڵبژاردنەوە دەدوێت، بەڵام پەلی هاویشتووە بۆ شتی تر. جا ئەو بیری چووە کە ئاوەڵباوی خان دوور لە ڕووی ژنان بۆ گەوریش بەکاردەهێنرێت، بۆ نموونە لە کۆندا چەندها خان هەبوو کە گوندنشینان باریان دەهێنا بۆ شار، کەر و ئێستر و ئەسپەکانیان لەوێ مۆڵ دەدا لەبری بڕی پارە. بەڵام ئێستا بەشێک لە خەڵک بۆ ژنان وەک ڕێزێک بەکاردەهێنرێت، دەڵێن کاریستینا خان و ... هتد.\nتەواوی وتارەکەی عێزەدین مستەفا ڕەسووڵ\nلەسەر وەزنی فشقیاتەکانی دکتۆر شێرکۆ\nبێژەری کەناڵێک بە میوانە نابینەکەی وت: چاوت گەشتر بێت...\nباوک نیین باوەپیارەن؟\nلەسەر وەزنی نازم حیکمەت کە وتوویەتی مستەفا كەمال کە نازناوی ئەتاتوورکیان پێبەخشی بوو، باوکی من و عەزیز نەسین نییە، ئەو سەردەمە و لەو کاتەدا ئەوە دەربڕاوە کەچی تازە بەتازە لە کوردستانی باکوور و کوردستانی باشوور، ژمارەیەک لە کۆیلەی حیزبەکان دەیانەوێت سەرۆکێکی کۆچکردوو یان سەرۆکێکی زیندانیکراو بکەن بە باوکی کوردی هەموو کوردستانەکان.. منیش دەڵێم هەموو ئەوانە باوک نیین بەڵکوو باوەپیارەن.\nبەشێک لە تێکستەکەی دکتۆر عێزەدین:\n(ئەتاتورك) مانای (باوكی تورك).\nنازم حیكەمەت دەیووت:\nباوكی من نییە.\nباوكی (میسباحەدین عەلی) نییە\nباوكی (عەزیز نەسین) نییە.\nباوكی توركە فاشیستەكانە.\nلەبەر ئەوە پێی مەڵێن (ئەتاتۆرك).\nسوپاس بۆ دکتۆر عێزەدین مستەفا ڕەسووڵ کە ئەم دێڕەی پێ نووسیم. تەواوی وتارەکەی لە ماڵپەڕی کوردستانی نوێدایە\nحەیا بتانگرێت چاو لە سیاسییەکانی فیننلاند بکەن\nپلە و پایە هەر باڵاکانی حکومەتی فینلاندی وەک هەرێمی کوردستان وایە، پارتی هاوپەیمانی نیشتمانی (کۆکۆموس) کە بە پارتی دەوڵەمەندان و ڕاستڕەوان ناسراوە. سەرۆککۆمار و سەرۆکوەزیرانیان داگیر کردووە. بەڵام وەک مەسعود بارزانی و نێچیر بارزانی نیین کە لە یەک بنەماڵە بن، بە دەنگدانی بێ غەلوغەش هاتوون و خاوەن شەهادەی بەرزن و قاڵبووی دنیای سیاسی و خاوەند باگراوەند باشیان و بەهەوڵی بێوچانیان ئەو پلانەیان بەدەست هێناوە.\nسەرەڕای ئەوە لە حوکمی ئەم دوو سەرۆک و حیزبەکەیاندا دۆخی سیاسی و ئابووری و کۆمڵایەتی بەرەو خراپتر چووە، ڕێژەی بێکاری زیادی کردووە، کارگە و کومپانیاناک بەرەو کۆنکۆرس دەچن، پارتی یەکێتی چەپەکان بە دوو وەزیرەوە کشایەوە، بەو هۆیانەوە بە پێی ڕاپرسییەکان حیزبەکەیان جەماوەری لە دابەزیندایە .. بەڵام وەک دەڵێن دنیا تا سەر بۆ کەس نییە، قڵشتێکی گەورە کەوتە نێوانیان، بۆیە شەوی شەممە ٢٠١٤.٤.٥ سەرۆکوەزیران یورکی کاتاینێن پەتی تەحەمولی پچڕا سەپرایسی خولقاند، ڕایگەیاند لە مانگی ٦ دا دەستبەردای پۆستەکەی دەبێت.\nبەڵام لە هەرێمی کوردستانی ئازاد مەسعود بارزانی و برازاکەی بەوان بێت حوکمیان هەتا هەتایی دەبێت و لەسەر کورسی دەسەڵات لار دەبنەوە، وەک بینیشمان حیلەی شەرعییان کرد و ماوەی پۆستی سەرۆکی هەرێمیان بۆ ٢ ساڵ نوێ کردەوە.\nیورکی کاتاینێن کێیە؟\nیوركی كاتاینێن (له‌دایكبووی١٩٧١) شه‌ستوچوارهه‌مین سه‌رۆكوه‌زیران له حه‌تفاودووهه‌مین حكومه‌تی فینلاندایه، كه له مانگی حوزه‌یرانی ٢٠١١ ده‌ستبه‌كاربووه. ئه‌و به پیشه مامۆستا بووه و ماسته‌ری له زانسته كۆمه‌ڵایه‌تییه‌كاندا هه‌یه. ساڵی ١٩٩٩ ده‌بێته ئه‌ندام په‌رله‌مان، ساڵی ٢٠٠١ ده‌بێته جێگری سه‌رۆكی پارتی كۆكۆمووس و له ٢٠٠٤ ده‌بێته سه‌رۆكی پارته‌كه.\nله هه‌ڵبژاردنی په‌رله‌مانی ٢٠٠٧ توانی پارته‌كه‌ی له‌دوای سۆسیالدیموكراته‌كان بگه‌یه‌نێته پله‌ی دووهه‌م له ئاستی فینلاند، بووه جێگیری سه‌رۆكوه‌زیران و وه‌زیری دارایی. له ساڵی ٢٠٠٨ دا ڕۆژنامه‌ی فایناشناڵ تایمز وه‌ك باشترین وه‌زیری دارایی ئه‌ورووپی ده‌ستنیشان كرد. له دوا هه‌ڵبژاردنی په‌رله‌مانیدا پارته‌كه‌ی یوركی كاتاینێن بووه گه‌وره‌ترین پارتی وڵاته‌كه و به پارتی چین و توێژی ده‌وڵه‌مه‌ندان ناسراوه. سه‌رۆكوه‌زیران خێزانداره و كچ و كوڕێكی هه‌یه. بێجگه له فینلاندی زمانه ئنگلیزییه‌كه‌ی فووله.\nڕۆژی لەدایکبوونم لێکەوتووە!\nبەدەگمەن لێرەوە پیرۆزبایی ڕۆژی لەدایکبوونی هاوڕێ و دۆستە ئازیزەکانیانم لیکردوون، هۆکەی بۆ بزربوونی رۆژی لەدایکبوونی خۆم دەگەڕێتەوە. جا بۆیە شاردوومەتەوە و تا ئێستا کەس پیرۆزبایی لێنەکردوو و بەو بۆنەیەوە کە لێرە دامناوە. جا خۆش لەوەدا بوو ئەمشەو دۆستێکی بەڕێزم کە ئەویش لە فینلاند نیشتەجێیە نامەی پیرۆزبایی بۆ ناردم، کەمیک پێکەنیم و کەمێکیش غەم دایگرتم. ئاوا وەڵامی ئەو بەڕێزەم دایەوە:\nزۆر سوپاس کاک عەلی گیان، ئەوە تۆ یەکەم کەسیت لە ژیانمدا کە پیرۆزباییم بەبۆنەی رۆژی لەدایکبوونمەوە لێ دەکەیت.. چوونکە ئێمە نەوەی کۆن بەداخەوە نازانیین لە چ رۆژ و چ مانگێکدا لەدایک بووین، ئەوەی لە فەیسبووکدا تەخمین و قەبڵاندنی خودی خۆمە گوایە لە ساڵی لافاوەکەی ١٩٥٧ ی سلەیمانی مناڵێکی قنجەنشین بووم، بۆیە ئەو ڕۆژ و ئەو مانگە دروست و ڕاست نییە. من و زۆر لە هاوتەمەنانیم لە پێناس کە پێیان دەوت تەسکەرە ڕۆژی ١ی ٧ نووسراوە لەگەڵ ساڵەکە.. ئیتر خێری باوکم نەنووسێت کۆلکە خوێنەواری هەبووە، کەچی ڕۆژ و مانگ و ساڵی لەدایکبوونیان نەنووسیوم بە دروستی...\n٧ ی ٤ ڕۆژی لەدایکبوونە درۆینەکەمە، خۆزگەم بەوانەی وەک من نیین.\nغەدر لە دەنگدەرانی دەرەوەی وڵات دەکرێت؟!\nلەم هەڵبژاردنەشدا زۆر لە ڕەوەندی کوردی بێبەش دەکرێن لە بەشداری پرۆسەی دەنگدان. چوونکە لە خاڵێکدا باس لەوە دەکەن کە دەنگدەر پێویستە دوو پێناسی وڵاتی نیشتەجێبوون و پێناسی نیشتمانی یەکەمی پێبێت و نیشان بدات. پرسیار ئەوەیە ئەی بۆ یەک پێناس نییە؟ ژمارەیەکی زۆر لە نەوەی کۆن کە بەر لە ١٠ ساڵ هاتوونەتە دەرەوەی وڵات بە ناو و پەساپۆرتی خەڵکانی ترەوە لەم وڵاتانە ناویان تۆمار کراون و ناوەکانیان نەگەڕێناونەتەوە سەر ئەسڵییەکانیان بۆیە دوو ناوی دەبێتە مەحرووم کردنی کەسەکە کە وەک یەک نیین.. دیارە لە هەڵبژاردنی پێشوودا هەر لە سووید تەنها بەڵگەنامەی ئەسڵی عێراقی پێویس بوو. ئەمە مەترسییەکی گەورەیە بۆ کوردانی وڵاتانی دەوروبەری سوویدی وەک فینلاند و نەرویج کە دەچنە ئەوێ بۆ دەنگدان.\nتەواوی زانیارییەکان لە ماڵپەڕی تەلەفیزیۆنی کەی ئێن ئێن دەبینرێت.\nدواتر لە ماڵپەڕی سبەیشدا ڕێنمایی تر بڵاوکرانەوە.\nناونیشانی بنکەکانی دەنگدان لە سووید.\nلە مەرگی پەخشان حەمەغەریبدا\nساڵێک تێپەڕی سێبەر و دیمەنت هێشتا کاڵ نەبۆتەوە، بەڕاستی خۆت بەرەوپیری کارێک چووی هاتنەوەی نەبوو، خۆشخەیاڵ بەوەی لە پێناو ژیانێکی تەندروست تردا وا دەکەیت، خێری ئەوانە نەنووسێت ئیتر بەهەر هۆیەکەوە بوو لە پێناو هەرچییەکدا بوو بێت ئاسانکارییان بۆ ئەو چارەنووسە بۆ کردی. لەو بڕوایەدام هەتا هەتایە بە ئازاری ویژدانەوە دەتلێنەوە.\nلە نێوان مەرگ و ژیان بێگومان دووهەم باشترە گەر هاتوو بەسەقەتی و کەم ئەندامێتیش بوایە.. داخ و ئەسەفەکە لەوەدا بوو کە یەخەی خەستەخانە و پزیشکیان لەسەر ئەو تاوانی کوشتنە نەگرت.. دوا داخ ئەو گلکۆیەت بوو کە دەبوایە زۆر لەوە جوانتر و ڕێکوپێک تر و ڕازاوە تر بوایە. هەرچۆن بێت مەرگی تۆ گۆڕانێکی لە خێزانەکەتدا هێنایە کایەوە، بەپلەی یەکەم هاوژینەکەت تاکتر و بێ نەوا تر کرد.\nپەخشان حەمەغەریب، نەخۆشییەکی هەبوو کە دەگمەن بوو، گەر هەر نەشتەرگەرییەکی بۆ بکرایە دەیکوشت، سەرەتا ویستی لەلای دکتۆری دنیمارکی بیکات بەڵام پەشیمان کرایەوە هاوکات زۆر گرانیش بوو، دواتر برایەکی کە لە بواری خەستەخانە و پزیشکی کار دەکات لە خەستەخانەی حکومی دەبری کرد، ڕاستە نەشتەرگەرییەکە سەرکەوتوو بوو، بەڵام دوای ئەوە لە خەستەخانە بە مردوویی سەرلەبەیانی کات: ١٢:٣٠ ڕۆژی ٥ی ٤ ی ٢٠١٣ هێنایانە دەرەوە، نەخۆشییەکەی پێی دەوترا بەهجەت. ئەم خانمە زۆر بە منداڵی شووی کرد بە وەستا یاسینی کوڕی پوری لە لادیییەکی ناحییەی قەرەداخەوە هێنایان، لەماوەی ژیاندا دوو کووڕ و ٣ کچی بووە، هەموو گەورە و تەنها دانەیەکیان نەبێت ئەوانی تریان لە دەرەوەی وڵات دەژین.\nبە شوور و شەوقەوە دەنگ دەدەین\nدۆستانێک باش و ئازیز دەبینرێت کە دەنووسن: خوا بم گرێ کە ئەمجارە دەنگیان پێ بدەن، یان وێنەی ئاودەست و سندوقی دەنگدان بەیەکتر دەشوبهێنن یان وەک بەشدارانی بە دروەزەکەر دادەنێن و زۆر قسە و کۆمینتی کۆمیدی و تاڵی تر..\nلەگەڵ بەشی زۆری ئەو دیدانەم و ناهەقیان ناگرم کەوا ڕەشبینن، بەڵام ئەم جۆرە لە ناڕەزایەتی لەبەرانبەر دۆخێکی پڕ قەیرانی هەرێمی کوردستان پێویست دەکات دوورتر بڕوانرێت، خەڵک لەوە زیاتر بێ ئومێد تر نەکرێت، بەپێچەوانەوە نەک دەبێت بچین بۆ دەنگدان بەڵکوو خەڵکیش هانبدرێت بۆ ئەوەی بە لێشاو بەرەو سندوقەکانی دەنگ بچن. چوونکە هەوڵدان بۆ تەشقەڵە پێکردنی پرۆسەکە و بەشداربووانی جۆرەکە لە هاندان بۆ بایکۆت کردن کە ئەلتەرناتیڤێکی باش نییە.\nبەڵام چۆن دەگدانێک؟ دەنگدان بە کێ و بە چ هێزێک؟ وا باشترە دەنگ نەدرێت بەوانەی کە دروستکەری دۆخە نەخوازراو و خاوەن قەیرانەکانن، هەر داناساکێن بە ئێستاشەوە بەردەوامن لەسەر لاساری هەمەجۆریان.. نایانەوێت کۆمەڵگا بچێتە سەر سکەی خۆی.. کۆمەڵگاکەمان لەوەی ئێستا باشتر و دامەزاروتر بێت..\nشاراوە نییە و وەک ڕۆژی ڕووناک ڕۆشن و دیارە کە هێزگەلێک هەیە کار دەکەن بۆ بەدەستهێنانی ئەو داخوازییە و دەیانەوێت لەو قەیرانە داسەپاوانە دەرباز بن، مێژوویان وەک هێزە تەقلیدییەکان غەرقبووی ناشرینی نیین، کەواتە با گەر بۆ تاقی کردنەوەیش بێت دەنگیان پێ بدرێت، ئەزموونی حوکمی ئەوانیش ببینرێت، بێ ئەوەی زیان بکەن، بۆ خۆی بەشداری لە پرۆسەی دەنگدان، دەنگدانە بەداهاتووییەکی گەشتر، هاوکات ئاوردانەوەیەکی توڕانەیە بە مێژوو کارکردی ئەوانی پێشوو، بێ ئەوەی پەنا بۆ توندوتیژی ببرێت..\nهەمان تێکست بەکەمیک دەستکارییەوە لە ماڵپەڕی سبەی دا\nفي أبريل 05, 2014 ليست هناك تعليقات:\nالمكان: 15110 Lahti, Suomi


لەمەودوا مانگانە ئەو بڕە پارەیە بۆ ئەو نەخۆشخانانە خەرجدەكرێت\nئەنجومەنی وەزیرانی هەرێم بڕیاریدا مانگانە ملیارێك و 600 ملیۆن دینار بۆ نەخۆشخانەكانی تایبەت بە توشبووانی شێرپەنجە لە شارەكانی هەرێم خەرجبكرێت.\nبەپێی نوسراوی ژماره (7291)، کە ئەمڕۆ یەکشەممە بە واژۆی د. ئومێد سەباح سەرۆکی دیوانی ئەنجومەنی وەزیرانی هەرێم دەرچووە و ئاراستەی وەزارەتی دارایی و ئابوری کراوە، وردەکاریی ڕەزامەندیی خەرجکردنی بڕی ملیارێك و 600 ملیۆن دینار بۆ نەخۆشخانەکانی نانەکەلی و ڕزگاری لە هەولێر، هیوا لە سلێمانی، ئازادی لە دهۆک دراوە.\nبەپێی نوسراوەكە، لەمەودوا مانگانە ئەو بڕە پارەیە بۆ ئەو نەخۆشخانانە خەرجدەكرێت.\nئەو بڕە پارەیە بۆ کڕینی دەرمان و دابینکردنی ئامێر و تاقیگە و پێداویستییە پزییشکییەکانی دیكەی نەخۆشخانەكانی شێرپەنجە دەبێت.\nهەروەها بەپێی نوسراوی ژماره (7293) لە 20ی حوزەیران، ئەنجومەنی وەزیران ڕەزامەندیدا لەسەر خەرجکردنی (ملیارێک و 27 ملیۆن و 600 هەزار دیناری مانگانە)ی لەبری نۆڕینگە (بدل عیادە).\nهێزە ئەمنییەكانی كەركوك نەیانهێشت شاندە نێودەوڵەتییەكە سەردانی كامپی مەخمور بكات\nمەسعود بارزانی لە ساڵیادی ڕیفراندۆمدا دووبارە باسی خۆنەچەماندنەوە دەكات\nسەرۆكی پارتی دیموكراتی كوردستان لە چوارەمین ساڵیادی ڕیفراندۆمدا پەیامێكی بڵاوكردەوە، بە “سەركەوتنی مەزن و مێژوویی” وەسفیدەكات. لە پەیامەكەی…\nپۆلیسی سلێمانی ڕایدەگەیەنێت، دوو تۆمەتبار دەستگیركراون كە 24 تاوانی دزیكردنیان ئەنجامداوە. بەڕێوەبەرایەتیی پۆلیسی پارێزگای سلێمانی ڕایگەیاند، پاش ئەوەی…


دوای ماوەی هەفتەیەک لە خۆپیشاندانەکانی ئەسفەهان، سەبارەت بە کەمی ئاو و گواستنەوەی ئاوی ناوچەکە، تا ئێستا دەیان کەس لەلایەن هێزە ئەمنییەکانەوە بریندارکراون و دۆخی تەندروستی دوو لە بریندارەکانیش ناجێگیرە.\nفەرماندەی سەربازیی پارێزگای ئەسفەهان لەسەر خۆپیشاندانەکان ڕایگەیاندووە، “بەهۆی پێکدادانی هێزە ئەمنییەکان و خۆپیشاندەران، تا ئێستا 120 کەس دەستگیرکراون و دەیان کەسیش لە پۆلیس و خۆپیشاندەر وەک بریندار بۆ نەخۆشخانەکان گواستراونەتەوە.\nمحەمەدڕەزا میرحەیدەری، فەرماندەی سەربازیی پارێزگای ئەسفەهان خۆی بوارد لەوەی ژمارەی دەستگیرکراوەکان ئاشکرابکات، بەڵام ڕێکخراوی مافی مرۆڤی ئێران دەڵێت ”زیاتر لە 100 کەس بریندارن و کوژراویش لەناو خۆپیشاندەراندا هەیە”.\nزانکۆی پزیشکی ئەسفەهان لەسەر ڕووداوەکان داوای لێبوردنی کردووە کە ئامارەکان زۆرن و ڕاشیگەیاندووە، دوو کەس لە بریندارەکان دۆزی تەندروستیان ناجێگیرە.\nوەزارەتی دەرەوەی ئەمریکا لەسەر ڕووداوەکان دەڵێت، ئەوان چاودێریی دۆخەکە دەکەن و “بەداخەوە خەڵکی ئێران مافی ئەوەشیان نییە داوای مافە سەرەتاییەکانیان بکەن، کە خزمەتگوزاری و ئاوە”.\nلەگەڵ بەردەوامی پێکدادانەکان، ئینتەرنێتی هێڵەكانی مۆبایل و وایفای لە پارێزگای ئەسفەهان بڕدراوە و تەنها ئینتەرنێتی ماڵان کار دەکات، لەگەڵ ئەوەش کۆمپانیای “نێت بلاکس” ئەوەی پشتڕاستکردووەتەوە، ئینتەرنێت لە ئەسفەهان بڕدراوە و لەناو مۆبایلەکاندا کارناکات.\nقسەكردن لەبارەی کوژراو و بریندار و دەستگیركردن لەکاتێکدایە، چەندین ڤیدیۆ بڵاوکراوەتەوە، نیشانیدەدەن هێزە ئەمنییەکان ڕاستەوخۆ بە “ساچمەزەن و تاپڕ” تەقەیان لە خۆپیشاندەران کردووە.\nسەرەتای خۆپیشاندەکانی ئێران لە مانگرتنی جوتیارانی ئەسفەهانەوە دەستیپێکرد، ئەوان نیگەرانیی قوڵیان دەربڕی لە گواستنەوەی ڕێڕەوی ئاوی شارەکە و نەبوونی ئاو لە شارەکەدا، دواتر هێزە ئەمنییەکان چادری جوتیارانیان سووتاند و لەوێوە پێکدادانەکان ڕوویاندا.\nشلیک مستقیم به مردم در اعتراضات دیروز #اصفهان pic.twitter.com/AoTpddzgGN\n— اتاق خبر منوتو (@ManotoNews) November 27, 2021\nاز نگاه شما- زخمی‌شدن یک شهروند و تلاش مردم برای کمک به او. #اصفهان، ۵ آذر ۱۴۰۰ pic.twitter.com/TH1zGzpU4g\n— RadioFarda|راديو فردا (@RadioFarda_) November 27, 2021\nمه‌رجى نوێ بۆ گه‌شتكردنى هاوڵاتییان بۆ ئێران ڕاگه‌یه‌ندرا\nهیومان ڕایتس وۆچ: یاسایەكی ئێرانی ژیانی ژنان دەخاتە مەترسییەوە\nڕێكخراوی بەرگریی مافەكانی مرۆڤ دەڵێت، یاسای نوێی “دانیشتووانی گەنج و پارێزگاریی خێزان” لە ئێران بەشێوەیەكی گەورە مافەكانی ژنان…\nیەكەمین فڕۆكەی نەفەرهەڵگری ئێرانی دوای ڕووداوەكانی ئەفغانستان لە فڕۆكەخانەی كابول نیشتەوە. بەپێی میدیاكانی ئێران، ئەمڕۆ چوارشەممە فڕۆكەیەكی نەفەرهەڵگری…


لیژنە هاوبەشەكانی قائیمقامیەتی سلێمانی – تۆڕی میدیایی خەڵک\nکلیلە وشەی " لیژنە هاوبەشەكانی قائیمقامیەتی سلێمانی"\nخەڵك-بەشی هەواڵ قائیمقامیەتی سلێمانی ڕایدەگەیەنێت، بەهۆی نەبوونی مۆڵەت، لیژنەی ئارایشتگاكانی قائیمقامیەتی سلێمانی، ئارایشتگای سۆزان لە گەڕەكی تاڤگەی شاری سلێمانی دادەخات تا ئەوكاتەی شوێنەكە و ئەو كەسانەشی...\nخەڵك-بەشی هەواڵ قائیمقامیەتی سلێمانی بڵاویكردەوە، لە هەڵمەتێكدا دەستیان بەسەر ئەو دەبە ئاوانەدا گرتووە كە لەبەر تیشكی خۆ دانراون. قائیمقامیەتی سلێمانی لە ڕاگەیەنراوێكدا ئاماژە بۆ ئەوە...\nخەڵك- بەشی هەواڵ نوێنەری ڤێتێرنەری لە لیژنە هاوبەشەكان ئاشكرای دەكات، یەكەم ڕۆژی جەژنی قوربانی پیرۆز لەكوشتارگەی سلێمانی بڕێكی زۆر گۆشتی ئاژەڵ لە پشكنین دەرنەچون و داوا...\nخەڵك- بەشی هەواڵ بەهۆی پابەندنەبون بە مەرج و ڕێنماییەكانی تەندروستی و ڕێكارەكانی خۆپارێزی، لیژنەی ڕیستۆرانتی قائیمقامیەتی سلێمانی دوو ڕیستۆرانتی گەشتیاری دادەخات. كودرۆ عەزیز، سەرۆكی لیژنەی ڕیستۆرانتی...\nخەڵك-بەشی هەواڵ قائیمقامیەتی سلێمانی ڕایدەگەیەنێت، بەهۆی سەرپێچیكردن لە ڕێكارەكانی خۆپارێزی لە ڤایرۆسی كۆرۆنا، لیژنە هاوبەشەكان مەلەوانگەی ئەتڵەنتیك تا كاتێكی نادیار دادەخات و ئاگاداری سەرجەم مەلەوانگەكانیش دەكاتەوە...\nخەڵك-بەشی هەواڵ قائیمقامیەتی سلێمانی ڕایدەگەیەنێت، بەهۆی پابەندنەبوون بە مەرج و ڕێنماییەكانی كاركردن بە گشتی و ڕێنماییەكانی تەندروستی بەتایبەتی، لیژنە هاوبەشەكانی قائیمقامیەتی سلێمانی ئاڕایشتگایەك دادەخات. قائیمقامیەتی...\nلە سلێمانی دوو ڕیستۆرانت تا كاتێكی نادیار داخران\nخەڵك-بەشی هەواڵ سەرۆكی لیژنەی ڕیستۆرانتی قائیمقامیەتی سلێمانی ڕایدەگەیەنێت، بەهۆی پابەندنەبوون بە مەرج و ڕێنماییەكانی تەندروستی و ڕێكارەكانی خۆپارێزی، لیژنەكانی قائیمقامیەتی سلێمانی دوو ڕیستۆرانتی گەشتیاری دادەخات....\nلە سلێمانی؛ مەلەوانگەیەك دادەخرێت\nخەڵك- بەشی هەواڵ بەهۆی سەرپێچی كردن لە ڕێكارەكانی خۆپارێزی لە ڤایرۆسی كۆرۆنا، لیژنە هاوبەشەكان “مەلەوانگەی میهراكۆ” تا كاتێكی نادیار دادەخات و ئاگاداری سەرجەم مەلەوانگەكانیش دەكاتەوە تا...\nخەڵك-بەشی هەواڵ سەرۆكی لیژنەی ڕیستۆرانتی سەر بە لیژنە هاوبەشەكانی قائیمقامیەتی سلێمانی ڕایدەگەیەنێت، بەهۆی سەرپێچیكردن لە ڕێكارەكانی خۆپارێزی لە ڤایرۆسی كۆرۆنا، لیژنە هاوبەشەكانی قائیمقامیەتی سلێمانی پێنج ڕیستۆرانت...\nخەڵك – بەشی هەواڵ سەرۆكی لیژنەی دووی قائیمقامیەتی سێمانی ڕایدەگەیەنێت ، بەهۆی پەبەندنەبوون بە ڕێنماییەكانی تەندروستی ڕێكارەكانی خۆپارێزی لیژنەكەیان چوار شوێن دادەخات و دەشڵێت،”شوێنەكان لە دوو...


Halabjagroup – Kurdistanjob.com – 1# Largest job site in Kurdistan and Iraq\nHalabjagroup has posted 2 jobs\nHalabjagroup Full Time Erbil August 4, 2018\nHalabjagroup Iraq, Kurdistan July 26, 2016\nگروپی هه‌ڵه‌بجه بە کورتی\nگروپی هه‌ڵه‌بجه له ژماره‌یه‌ك كۆمپانیا و پرۆژه‌ی جیاوازی سه‌ر به كه‌رتی تایبه‌ت پێكدێت، کە له‌لایه‌ن كه‌سایه‌تی خاوه‌نكار به‌رێز (ئاسۆ محه‌مه‌د بامۆكی) خاوه‌ندارێتی ده‌كرێت، هاوكات سه‌رۆكی ده‌سته‌ی به‌رێوه‌بردنی گروپه‌كه‌شه.\nئۆفیسی سه‌ره‌كی گروپی هەڵەبجە له پارێزگای سلێمانی سه‌ر به‌هه‌رێمی كوردستانی عێراقه. گروپی هەڵەبجە لقی له شاره‌كانی تری کوردستان و عیراقیش هەیە; لە هه‌ولێر، دهۆك، زاخۆ، به‌غداد و به‌سره. سه‌رباری ئه‌مانه‌ش، له‌ده‌ره‌وه‌ی وڵات، لقی تۆماركراوی له‌شاره‌كانی ئه‌سته‌نبول‌و مێرسینی (توركیا) ، دوبه‌ی (ئیمارات ) هه‌روه‌ها دوو لقیشی له ئیوی (چین) هه‌یه .\nسه‌ره‌تای دامه‌زراندنی هه‌ندێك له كۆمپانیاكانی گروپی هه‌ڵه‌بجه ده‌گه‌ڕێته‌وه بۆ نه‌وه‌ده‌كانی سه‌ده‌ی ڕابردوو. سه‌ره‌تا به كۆمپانیای هه‌ڵه‌بجه بۆ بازرگانی گشتی و گواستنه‌وه‌ی نێوده‌وڵه‌تی ده‌ستی پێكرد ، له‌وێوه به‌رده‌وام بوو، چالاكییه بازرگانییه‌كانی چڕتر و فراوانتر كرد، له‌م چوار چێوه‌یه‌دا كۆمه‌ڵێ كاری نوێی وه‌ك: پیشه‌سازی‌و بیناسازی و په‌یوه‌ندییه‌كان ئه‌نجامدا و، به‌رده‌وام بوو له‌رێچكه‌ی گه‌شه‌كردنی خۆی، كه هاوكات بوو له‌گه‌ڵ گه‌شه‌ی هه‌رێمی كوردستان .\nۆمپانیای هەڵەبجە بۆ بازرگانی گشتی و گواستنەوە – سنووردار\nئۆفیسی سەرەكی :\nسلێمانی – تەلاری چوارباخ – بەرامبەر بە نەخۆشخانەی سلێمانی ئەهلی–\nنهۆمی دووەم – شوقەی ژمارە 305 و 306 – كۆمپانیای هەڵەبجە\nمۆبایلی كۆمپانیا : 07501114746 – 07501113776\nتەلەفونی ناوخۆی كۆمپانیا: 0533261045 – 0533261046\nتەلەفونی ناوخۆی گەنجینەی كۆمپانیا: 0533193005 – 0533193006


روسیا بەشێوەی ئینتەرنێتی یارمەتی رکابەرەکەی ترەمپ ئەدات\n22/2/2020 03:51 PM\nرۆژی رابردوو هەواڵێک بڵاو بۆوە سەبارەت بەوەی کە روسیا لەهەڵبژاردنەکانی سەرۆ‌ک‌کۆماریی ئەمریکادا پشتگیری لە کەمپەینی ترەمپ ئەکات.بەڵام ئەمڕۆ هەواڵەکان باس لەوە ئەکەن کە روسیا یارمەتی "برەنی سەندرز" ئەدات. بەگشتی پێدەچێ روسیا لەبابەت ئەوەی پشتگیری لە کێ بکات لە هەڵبژاردنەکانی داهاتووی ئەمریکادا، یەکلا نەبووبێتەوە.\nهەندێک زانیاری سەبارەت بە یارمەتی گەیاندنی روسیا بە کەمپەینی "بێرنی سەندرز" لەئارادایە، بەڵام لەهەرحاڵدا کۆشکی سپی ئاگاداری دەستێوەردانەکانی روسیایە لە هەڵبژاردنەکانی ئەمریکادا. "بێرنی سەندرز" لەم بارەیەوە گوتوویەتی: "بەپێچەوانەی دۆناڵد ترەمپ، من ڤیلادمیر پۆتین بە دۆستی خۆم نازانم. پۆتین کەسێکی سەرکوتگەرە و بەتەمایە دیموکراسی لەروسیا لەناو ببات و لەگەڵ حزبە دژبەرەکانی خۆی بەشێوەیەکی توندئاژۆیانە ئەجووڵێتەوە. من بەتەواوی دژی هەوڵەکانی ئەوان هەر دەسەڵاتێکی دەرەکی دیکەم کە دەیانهەوێ فەزای هەڵبژاردنەکانی ئێمه ئاڵۆز بکەن."\nئەم کردەوانەی روسیا رێک وەک رووداوەکانی ساڵی 2016ـیە. ئەو ساڵە، ترۆڵە روسییەکان بە بەکارهێنانی تۆڕەکۆمەڵایەتییەکان و پلەتفۆرمێکی وەکو فەیسبووک، سیمای بێرنی سەندرز و هیلاری کلینتۆنیان بەخراپ نیشان ئەدا. هەر بۆیە سەبارەت بەو گرووپە مەجازیانەی کە بەتەمان رێکلام بۆ "سەندرز" بکەن و بەناوی "بێرنی برۆز/ Bernie bros" ئەناسرێن، پرسیاریان ئاراستەی کردووە. ئەو لە وڵامدا گوتی: "هەموومان 2016ـمان لەیادە و ئەو ستەی کە دێتەوە یادمان هەوڵەکانی روسیا و وڵاتانی دیکە بوو بۆ دەستێوەردان لە هەڵبژاردنەکانی ئەمریکا و دروستکردنی دووبەرەکایەتی لەناو ئێمەدا. من ناڵێم رێک ئەم رووداوانە دووبارە ئەبنەوە، بەڵام ئەگەر دووبارە ببنەوە سەرسام نابم."


دادوەر عەبدولکەریم حەیدەر: دادگاكان لەهەرێم سه‌ربه‌خۆ نیین به‌تایبه‌تی ئه‌وانه‌ی كه له‌دادگای پێداچوونه‌وه‌ن\nدادوەر عەبدولکەریم حەیدەر ئەندامی پێشووی دادگای پێداچونەوەی هەرێمی کوردستان\nدادوەر عەبدولکەریم حەیدەر ئەندامی پێشووی دادگای پێداچونەوەی هەرێمی کوردستان دەڵێت." ئەگەر بڵێم دۆخی دادگاکان و دادوەری لەهەرێمی کوردستان باشە ئەوا ڕاست ناڵێم دادگاكان سه‌ربه‌خۆ نیین، به‌تایبه‌تی ئه‌وانه‌ی كه له‌دادگای پێداچوونه‌وه‌ن، دەسەڵاتی دادوەری لەم دوواییەدا وەک پەرلەمانی لێهاتووە حیزبەکان بە دابەشکاری حیزب دادوەرەکان دادەنێن دادوه‌ره‌كان بۆئه‌وه‌ی بگه‌نه پله‌باڵاكان واته (مناصب قضائی علیا) ڕێگه به‌حیزبه‌كان ده‌ده‌ن ئه‌مه شتێكی ناشیرینه به‌ڕاستی له‌به‌رئه‌وه خۆیان به‌قه‌رزاری ئه‌م لایه‌ن و ئه‌و لایه‌نه سیاسیانه ده‌زانن من زۆرم پێ ناخۆش بوو وتم دادگایه‌ك ئه‌ندامه‌كانی به‌وجۆره بکه‌ن هه‌ر دادگا نه‌بێت باشتره، دادوەر عەبدولکەریم حەیدەر دەشڵێت" ئه‌گه‌ر ئه‌و كه‌یسه‌ی چالاکوانان و ڕۆژنامەوانانی بادینان به‌وجۆره بۆم ڕه‌وانه‌كرابێت به‌تاوانی ڕه‌چاوناكه‌م به‌ڵكو به‌شتێكی زۆر ئاساییه ڕه‌چاوی ده‌كه‌م، دادوه‌رێك كه دادپه‌روه‌ر نه‌بێت خۆی ده‌زانێت وانییه و حوكمیشی له‌سه‌رده‌دات ئه‌وه شوێنی دۆزه‌خه."\n"كۆمه‌ڵگه‌یه‌ك بیه‌وێت كه یاسا سه‌روه‌ر بێت و مافه‌كانی مرۆڤ بپارێزێت نابێت سیسته‌می هەواڵدەری نهێنی تێدا هه‌بێت "\nلەسەرەتای وتووێژەکەدا دادوەر عەبدولکەریم سەبارەت بە هەڵسەنگاندنی بڕیارەکەی دادگای پێداچونەوەی هەرێم لەسەر پەسەندکردنی بڕیاری دادگای تاوانەکانی هەولێر وتی" ئامانجمان له‌م قسه‌كردنه ته‌نها هێنانه‌دی دادپه‌روه‌رییه و سه‌قامگیری یاسا بێت له‌ناو كۆمه‌ڵگه‌ی كوردی خۆمان، ئه‌و بڕیاره‌ی كه ده‌رچوو له دادگای تاوانەکانی هه‌ولێر، وه دوای ئه‌وه دادگای پێداچوونه‌وه په‌سه‌ندی كرد به‌ڕاستی كۆمه‌ڵێك هه‌ڵه‌ی یاسایی تێدا هه‌یه، ئه‌و به‌ڵگانه‌ی هه‌ردوو دادگا، دادگای تاوانەکان پشتی پێبه‌ستووه و دادگای پێداچوونه‌وه‌ش په‌سه‌ندی كردو وتی ته‌واوه پێكهاتوون له (مخبر سری) هه‌واڵده‌ری نهێنی ئه‌بێت مه‌علوم بێت سیسته‌می هه‌واڵده‌ری نهێنی له‌كاتی خۆی له یاسای بنه‌ماكانی دادبینی سزادانی عێراقیدا هاتووه كه ژماره(23) ی ساڵی 1977، سەردەمی ڕژێمی پێشوو ئه‌م نیزامه‌ی دانا، پێشتر له‌یاسه‌كه نه‌بوو به‌ڵام هه‌مواركرا ئه‌م سیسته‌مه دانرا، به‌ڕاستی ئه‌م سیسته‌مه له‌گه‌ڵ ئه‌وه‌ی كه قبوڵ ناكرێت له كۆمه‌ڵگه‌یه‌كی دیموكراتی، كۆمه‌ڵگه‌یه‌ك بیه‌وێت كه یاسا سه‌روه‌ر بێت و مافه‌كانی مرۆڤ بپارێزێت نابێت سیسته‌می وه‌های تێدا هه‌بێت به‌ڵام ئێمه له هه‌رێمی كوردستان هه‌تا ئێستا به‌پێی یاساش ئه‌و سیسته‌مه به‌كارناهێنیین."\nهەروەها ڕونیکردەوە" ئه‌م (هه‌واڵده‌ری نهێنی) یه كه له‌مادده‌ی (47) ی ئه‌و یاسایه‌ی ئاماژه‌م پێكرد له‌و یاسایه باسی ئه‌وه‌ده‌كات ده‌ڵێت كه‌سێك زانیاری هه‌یه، وه ئه‌و زانیارییه نایه‌وێت ئاشكرابێت له‌خۆی ده‌ترسێت توانای ئه‌وه‌ی هه‌یه حه‌قی خۆیه‌تی به‌تایبه‌تی چه‌ند تاوانێك كه ڕووده‌دات وه‌كو (جرائیم امن دوله الخارجی والداخلی) وه‌ها تاوانێك كه جۆره‌كه‌ی سزادان بێت بۆی هه‌یه بێته‌پێش دادوه‌ری ڵێكۆڵینه‌وه بڵێت من نامه‌وێت ببمه شاهێد له‌م قه‌زیەیه هۆكاری خۆی هه‌یه و ده‌یه‌وێت ببێته هه‌واڵده‌ری نهێنی به‌ڵام ئه‌مه ده‌بێت دادوه‌ر ئه‌و بڕیاره بدات، دادوه‌ر بیكاته هه‌واڵده‌ری نهێنی بڕیارێك ده‌رده‌كات كه دادوه‌ر زانی زانیاریه‌كه‌ی زۆر پته‌ون زۆر باشن و خزمه‌تی دادپه‌روه‌ری ده‌كه‌ن، وه هۆكاره‌كانیش پیشان بدات كه بۆچی ده‌یه‌وێت ببێته هه‌واڵده‌ری نهێنی و نه‌بێته شاهێد، دادوه‌ر بڕیاری له‌سه‌ر ده‌رده‌كات و ده‌یكاته هه‌واڵده‌ری نهێنی، وتەی لای خۆی وه‌رده‌گرێت و تۆمارێكی تایبه‌تی هه‌یه و واژۆی ده‌كات به‌ڵام ناوه‌كه‌شی نانوسێت و ناسنامه‌كه‌ی ئاشکرا ناكات. ئێمه لای خۆمان كابرا ده‌بێته هه‌واڵده‌ری نهێنی له‌لایه‌نی لێكۆڵینه‌وه ده‌یكه‌ن له ئاسایش ده‌یكه‌ن له‌شوێنێكی دیكه‌یه،ئاماده‌یی ده‌كه‌ن دادوه‌ر هیچ ده‌سه‌ڵاتێكی نییه بڵێت ئه‌مه قبوڵناكه‌م یه‌كسه‌ر لای دادوه‌ر ئیفاده‌ی وه‌كو هه‌واڵده‌ری نهێنییه، بێگومان ئێمه ده‌بێت ڕه‌چاوی بنه‌ما یاساییه‌كان بكه‌ین چۆن كه‌سێك بكه‌ینه هه‌واڵده‌ری نهێنی! وه ئایا ئه‌م سیسته‌مه‌ی هه‌واڵده‌ری نهێنیه‌ی ئێمە به‌وشێوه‌یه كردوومانه!"\nوتیشی" خاڵی دووه‌م ئیفاده‌ی هه‌واڵده‌ری نهێنی وه‌كو "قه‌رینه‌یه‌ك" وه‌رده‌گیرێت چونكه به‌بێ سوێند ئیفاده ده‌دات نابێت دادگا زۆر پشتی پێ ببه‌ستێت به‌تایبه‌تی ئێستا ئه‌م سیسته‌مه ناگونجێت له‌گه‌ڵ ده‌ستور چونكه تۆمه‌تبار بۆی هه‌یه له‌دادگار ئاماده‌بێت و موناقه‌شه‌ی هه‌موو شاهێده‌كان بكات و پرسیاریان لێ بكات به‌ڵام تۆمه‌تبار ئه‌م هه‌واڵده‌ری نهێنییه نابینێت."\nدادوەر عەبدولکەریم حەیدەر جەختیکردەوە" (مخبر سری) واتە هەواڵدەری نهێنی به‌هیچ شێوه‌یه‌ك به‌ڵگه‌یه‌كی سه‌ره‌كی نییه و وه‌كو قه‌رینه‌یه‌ك وه‌رده‌گیرێت كه له‌مادده‌ی (213) ئاماژه‌ی پێكردووه له‌یاسای بنه‌مای دادبینی سزایی ژماره (23) ی ساڵی 1977، ئه‌مه سه‌باره‌ت به هه‌واڵده‌ری نهێنی."\n"قەرائین بەتەنها خۆی بەهای نیە "\nئەو دادوەرەی پێشووی دادگای پێداچوونەوە ئاماژەی بە هۆکاری دووەم کرد کەدادگای پێداچوونەوە پشتی پێ بەستووە بۆ پەسەندکردنی بڕیارەکەی دادگا لەو ڕوەوە وتی" بێینه‌سه‌ر( قه‌رائین)- بەڵگەی دووەمی گریمانەیی به‌ڵگه‌ی دووه‌می كه پشتی پێ به‌ستبووه، (محاضره) ئه‌وانه‌ی كه له مۆبایله‌كانیان له‌سه‌ر په‌یوه‌ندی كۆمه‌ڵایه‌تی هه‌ندێك مه‌سه‌له‌یه كه بینراوه هه‌تا دوایی ئه‌مانه‌ش به‌هه‌مان شێوه هه‌ر به قه‌رائین ڕه‌چاوده‌كرێن، وه ئه‌م قه‌رائینانه‌ش دادگا بۆی هه‌یه پێی وه‌ریبگرێت یان پێی وه‌رنه‌گرێت به‌تایبه‌تی كه ئێمه چه‌ندجۆرێك قه‌رائینمان هه‌یه، قه‌رائینی ساده‌مان هه‌یه واته (قرائین غیر قاطع) ، وه (قه‌رائینی قاطع)مان هه‌یه قه‌رائینی قاطع په‌یوه‌ندی تۆمه‌تبار به‌تاوانه‌كه ڕاسته‌وخۆ په‌یوه‌ستی ده‌كات له‌كاتێكدا (قرائین غیر قاطع) ئه‌و په‌یوه‌ندییه‌ی نییه ڕاسته‌وخۆ نییه كه‌واته دادگا ده‌بێت له‌سه‌ر قه‌رائین زۆر وه‌زن دانه‌نێت له‌عورفی قه‌زائیی ئێمه ده‌بێت به‌ڵگه سه‌ره‌كییه‌كان ده‌سته‌به‌ربێت و شاهیده‌كان هه‌بێت دانپێدانانی تۆمه‌تبار هه‌بێت ئینجا قه‌رائینه‌كانیش ده‌خه‌ینه پاڵیه‌وه به‌ڵام ته‌نها قه‌رائین خۆی به‌های نییه. كۆنوسی دادگا به‌ڕاستی من لام سه‌یره ئه‌و كۆنوسی دادگایه ده‌بێت تۆمه‌تبار ده‌رفه‌تی پێ بده‌یت موناقه‌شه‌ی محازه‌ره‌كان بكات ده‌بێت دادگا تێی بگه‌یه‌نێت كه له‌فڵان بابه‌ت ئه‌وا هاتووه پێی بڵێت تۆ رات چییه؟ دان به‌مانه ده‌نێنیت یان دانی پێداناهێنیت؟ چی به‌ڵگه‌یه‌كت هه‌یه بیسه‌لمێنیت له‌بڕیاره‌كه‌دا نه‌مانبینیووه دادگا به‌وكاره هه‌ستابێت! ده‌بێت دادگا له‌كاتی دادگایی كردن ئاماژه به‌وه بكات به تۆمه‌تبار بڵێت فڵان شت و فڵان شت له‌سه‌ر تۆیه و بۆت هه‌یه موناقه‌شه‌ی بكه‌یت و شتی ترت هه‌یه بیسه‌لمێنێت پێچه‌وانه‌ی ئه‌وه ؟ ئه‌مه نه‌كراوه."\n" دانپێدانانەکان "\nدادوەر حەیدەر عەبدولکەریم ئاماژەی بە بڕگەیەکی تر لەهۆکارەکان کرد لەدەرچوونی بڕیارەکەی دادگا کە باسی لە دانپێدانانی تۆمەتباران کردبوو، لەو ڕووەوە دەڵێت" له‌كاتێكدا یاسا زۆر سەنگ و قورسایی بۆ دانپێدان داده‌نێت له‌مادده‌ی (218) له یاسای بنه‌ماكانی دادبینی سزایی عێراقی مه‌رجێكی داناوه و ده‌ڵێت ده‌بێت ئه‌و دانپێدانه ئه‌نجامی (اكراه) واته زۆرلێكردنی مادی و مه‌عنه‌وی نه‌بووبێت، تۆمه‌تباره‌كان له‌كاتی دادگایی كردن وتیان ئێمه ئه‌شكه‌نجه‌دراوین كه‌واته ده‌بێت ئه‌م ده‌قه جێبه‌جێ بكه‌ن كه دادگا هه‌واڵێكی بۆ هات تۆمه‌تباره‌كه ده‌ڵێت ئه‌شكه‌نجه‌دراوم پێویسته له‌سه‌ر دادگای سزادان و ئه‌ندامه‌كانی به‌تۆمه‌تباره‌كه بڵێن چۆن ئه‌شكه‌نجه‌دراویت؟ ئه‌شكه‌نجه‌كه‌ت مادییه یان مه‌عنه‌ویه؟ كه وتی مادییه، ده‌بێت پێی بوترێت له‌كوێ دراویت؟ بۆنموونه ده‌ڵێت له‌پشتم یان له‌ملم یاخود له‌ده‌ستم، شوێنه‌كه‌ی پیشان بدات كه شوێنه‌واری ئه‌شكه‌نجه هه‌یه یان نییه، ئه‌مانه هیچی نه‌كراوه، ئه‌گه‌ریش وتی زۆرلێكرنه‌كه مه‌عنه‌وییه (واتە لەژێر هەڕەشەکردن بەجۆرێک لەجۆرەکان کە کەسەکە بکەوێتە ژێر فشاری دەروونی) ئه‌وكاته ده‌بێت دادوه‌ر بڵێت به‌ڵگه‌ت هه‌یه بۆم بسه‌لمێنیت؟ ده‌بێت گوێ له‌قسه‌كانی بگرن و ده‌رفه‌تیشی پێ بده‌ن ئه‌و وه‌قائیعانه‌ی بۆ بسه‌لمێنێت، دادگایكردنی دادپه‌روه‌ر به‌وجۆره ده‌بێت."\nدادوەر عەبدولکەریم دەشڵێت" بڕیاری دادگای پێداچوونه‌وه‌ی خۆمان باسی هه‌واڵده‌ری نهێنی ده‌كات ده‌ڵێت دادگا قه‌ناعه‌تی پێی هه‌بووه ڕاسته، باسی (قه‌رائین) كان ده‌كات ده‌ڵێت ڕاسته، ده‌چێته‌سه‌ر دانپێدانانه‌كه ده‌ڵێت ئه‌م ئینكاره‌ی كه كردوویانه له‌دادگای تاوانه‌كانی هه‌ولێر قبوڵ نییه چونكه دانپێدانانه‌كه‌ی كه كاتی خۆیان كردوویانه به‌بێ زۆلێكردن بووه، یان له دادگای تاوانه‌كان لێكۆڵینه‌وه‌یكراوه كه به‌بێ زۆر لێكردنكراوه؟ ئه‌م بیانووه له‌كاتێكدا ده‌بێت دانپێدانانه كۆنه‌كه وه‌رده‌گیرێت نه‌ك قسه تازه‌كانیان ئه‌گه‌رهاتوو هه‌مان تۆمه‌تبار له‌پێشدا دانپێدانانی كرد به‌ڵام دوای ئه‌وه‌ی وته‌مان لێوه‌رگرت دادوه‌ر وته‌كانی نوسی له وته‌ی دووه‌مدا به‌جۆرێك (تناقض) دژبه‌یه‌كی تێدا هه‌یه، ئه‌و دژبه‌یه‌كه تۆزێك دۆخه تێكده‌دات ئه‌وكاته ده‌ڵێن دانپێدانانه‌كه‌ی پێشووی سه‌ره‌كیه چونكه له‌كاتێكدا ئه‌و دانپێدانانه‌ی كردووه نزیك ڕووداوه‌كه بووه."\nپێشتر مامۆستا ڕووگەش جەباری خێزانی ڕۆژنامەنوس شێروان شێروانی بەدەنگی ئەمەریکای ڕاگەیاندبوو" پێشتر شێروان لێی پرسیم ئەوکاتەی لای من ڕۆیشتیت هیچ هەڕەشەیەکت لێکراوە پێم وت نا، ئنجا ئێستا تێدەگەم بۆ لێی پرسیم چونکە هەڕەشەیان بەمن لێکردبوو تابەزۆر دانپێدانانی پێ واژۆ بکەن."\nلای خۆیەوە دادوەر عەبدولکەریم حەیدەر وتی" واته لێره زۆركردنێكی مه‌عنه‌وییه پێویست بوو له‌سه‌ر دادگای تاوانه‌كان ژنه‌كه‌ی بهێنایه گوێی لێ ڕابگرن بزانن چی ده‌ڵێت نه‌ك من بڵێم بڕۆ قسه‌كانت هیچ به‌هایه‌كی نییه، یاسای بنه‌ماكانی سزادان له دانپێداناندا به‌پێی مادده (218) مه‌رجی بۆ داده‌نێن كه به‌هۆی زۆرلێكردنی ماددی و مه‌عنه‌ویه‌وه نه‌بووبێت ئه‌گه‌ر كه‌سێك بڵێت من زۆلێكردنی مه‌عنه‌وی هه‌بووه له‌سه‌رم كه‌واته من ده‌بێت لێكۆڵینه‌وه‌ی تێدا بكه‌م كه دادگای تاوانه‌كان بم، ئه‌و لێكۆڵینه‌وه‌یه نه‌كراوه."\nدادوەر عەبدولکەریم حەیدەر ئاماژەی بە نمونەیەک کرد کە کاتی خۆی دادوەر بووە چۆن ئەو دانپێدانانەی ڕەتکردۆتەوە کە لەژێر زۆرلێکردندا واژۆ کراون "من كه دادوەر بووم كه‌س هاتووه وتویه‌تی جه‌نابی دادوه‌ر من دادوه‌ری لێكۆڵینه‌وه بووم و ده‌موچاوی تۆمه‌تباره‌كه‌م بینیووه سوور بۆته‌وه وتومه ئه‌وه بۆ سوربۆته‌وه وتویه‌تی لێیانداوم یه‌كسه‌ر مفه‌وه‌زه‌كه‌م هێناو وتم تۆ لێتداوه وتم ئه‌گه‌ر دانی پێداده‌نێت یان گوێ له به‌ڵگه‌كان ده‌گرم وتم من ئه‌و وته‌یه وه‌رناگرم جارێكی تر وته‌ی وه‌ربگرن."\n" حه‌زم ده‌كرد دادگا دڵی فراوانتربووایه و دادوه‌ره‌كان زیاتر سنگ فراوان بوونایه "\nواتە پڕۆسەی دادگایی کردنەکە دادگایی کردنێکی دادپەروەرانە نەبوو؟\nلەوەڵامدا حاکم عەبدولکەریم وتی" خاڵەکانی به‌دیهێنانی دادپه‌روه‌ری زۆر تێدا نه‌بووه هیچ پره‌نسیپه‌كان كه له‌یاساكه‌ی خۆیدا هاتووه كه ئێمه جێبه‌جێی ده‌كه‌ین له‌ژیانی عه‌مه‌لی خۆماندا به‌ته‌واوه‌تی جێگر نه‌كراوه و زۆر په‌له‌ی تێدا كراوه حه‌زم ده‌كرد دادگا دڵی فراوانتربووایه و دادوه‌ره‌كان زیاتر سنگ فراوان بوونایه به‌تایبه‌تی ڕای گشتی چاودێری ده‌كات، من كه دادوه‌رم ده‌بێت زۆر گرنگی بده‌م به‌وجۆره دادگایكردنانه نه‌ك زوو له‌كۆڵ خۆمی بكه‌مه‌وه بابه‌شەش مانگ ده‌عواكه ته‌واو بكه‌م."\n" دانیشتن لەگەڵ کونسڵەکان زۆر زۆر ئاساییە و تاوان نیە، ئەگەر تاوان بێت خۆ بەرپرسە سیاسی و حیزبییەکانمان لەگەڵییان دادەنیشن "\nبەپێی بڕیاری پەسەندکردنەکەی دادگای پێداچونەوە ئاماژە بەوەکراوە کە تۆمەتباران لەگەڵ هەریەکە لە کونسڵەکانی ئەمەریکا و ئەڵمانیا کۆبونەتەوە؟\nدادوەر عەبدولکەریم ئەوە بە تاوان نازانێت و دەڵێت" ئه‌وه یه‌كێكه له واقیعه‌كانی داوا كه ئه‌نجامی لێكۆڵینه‌وه سه‌لمێنراوه له‌لایان وه‌كو ده‌ڵێن به‌ڵام ئه‌م تۆمه‌ته‌ی كە دراوه‌ته پاڵیان زیاتر سیخوریكردنه واته خه‌ڵكانێك هه‌ڵده‌ستن زانیاریه‌ك یان هه‌واڵێك په‌یوه‌ندی به‌هه‌رێمی كوردستانه‌وه هه‌یه ده‌ینێرن به‌لایه‌نێكی بیانی، من ئه‌و پرسیاره ده‌كه‌م ئێمه به‌رپرسه سیاسیه‌كانمان له‌گه‌ڵ ئه‌وان داده‌نیشن، به‌رپرسه حیزبیه‌كانمان له‌گه‌ڵ ئه‌وان داده‌نیشن ئه‌مه‌ش مه‌سه‌له‌یه‌كی زۆر زۆر ئاساییه، دووه‌م ئه‌م زانیارییه‌ی كه ده‌ڵێن باسكراوه ئه‌و زانیارییه لای هه‌موو تاكێكی كورد هه‌یه، ئه‌و نوێنه‌رانه خۆیان دێن ده‌چونه وه‌زاره‌تی پێشمه‌رگه ده‌چونه وه‌زاره‌تی ناوخۆ واته ئه‌وان موحتاجی ئه‌و زانیاریانه نیین كه بڵێن زانیاریه‌كان نهێنیین و ئه‌مه‌ش شمولی سزای سیخوریكردن ده‌كات به‌پێی مادده‌ی (156) كه هه‌مواركراوه له‌هه‌رێمی كوردستان وه‌كو ده‌ڵێن به‌وشێوه‌یه‌یه، به‌پێچه‌وانه‌وه ئه‌مانه نابێت ڕه‌چاوبكرێت چونكه ئه‌گه‌ر ئه‌مه ڕه‌چاو بكرێت هیچ ڕێكخراوی كۆمه‌ڵگه‌ی مه‌ده‌نی هه‌موویان ده‌بێت دادگایی بكرێن چونكه كۆمه‌ڵگه‌ی ئێمه كۆمه‌ڵگه‌یه‌كی كراوه‌ین، ئێمه سیسته‌مێكی دیموكراتیمان هه‌یه، زۆر ئاساییه ئه‌مانه هه‌موویان كونسوڵن له‌هه‌رێمی كوردستان، وه په‌یوه‌ندی دیبلۆماسی و سیاسیان هه‌یه زۆر ئاساییه ئه‌وجۆره دانیشتنه هه‌بێت به‌ڕای من ئه‌وه تاوان پێكناهێنێت به‌هیچ شێوه‌یه‌ك، وه ئه‌و زانیاریه‌ش كه گواستراوه‌ته‌وه به زانیاریه‌كی نهێنی ڕه‌چاوناكرێت چونكه كه زانیاریه‌كه نهێنی بێت ئه‌وكاته ڕۆڵی یاسا ده‌بینێت كه نهێنی نه‌بوو زۆر ئاساییه هه‌ركه‌سه و قسه‌ی خۆی بكات."\n"ئه‌گه‌ر ئه‌و كه‌یسه به‌وجۆره بۆم ڕه‌وانه‌كرابێت به‌تاوانی ڕه‌چاوناكه‌م به‌ڵكو به‌شتێكی زۆر ئاساییه ڕه‌چاوی ده‌كه‌م "\nئەگەر تۆ دادوەر بویتایە لەو کەیسە چۆن حوکمت دادە؟ وەڵامەکەی دادوەر عەبدولکەریم بەوجۆرە بوو" ئه‌گه‌ر ئه‌و كه‌یسه به‌وجۆره بۆم ڕه‌وانه‌كرابێت به‌تاوانی ڕه‌چاوناكه‌م به‌ڵكو به‌شتێكی زۆر ئاساییه ڕه‌چاوی ده‌كه‌م، یاساكه‌مان به‌هیچ شێوه‌یه‌ك لێپرسینه‌وه‌ی له‌گه‌ڵ ناكات به‌ڵام ئێمه كێشه‌مان له‌و ده‌قانه‌ش هه‌یه دقیش زۆر لاستیكیه و به‌كارده‌هێنرێت له‌لایه‌ن لایه‌نه سیاسیه‌كان كه به‌وجۆره جێبه‌جێ بكرێت، ده‌بوایه ئه‌مانه بڕیار ده‌ربچوایه به‌ئازادكردنیان له‌به‌رئه‌وه‌ی ئه‌و زانیاریه‌ی كه له‌بڕیاره‌كه هه‌یه ئه‌وه‌نده هه‌ستیار نییه كه بتوانرێت بوترێت تاوانه ده‌بوایه بڕیار ده‌ربچوایه به ره‌تكردنه‌وه و ئازادكردنیان. "\n" چۆن دەتوانرێت ڕێگای یاسای بەرامبەر بڕیاری پەسەندکردنی بڕیارەکەی دادگای پێداچونەوە بگیرێتەبەر بەتایبەت لەبابەتی (ڕاستکردنەوەی بڕیار-تصحیح قرار)؟"\nلەوەڵامدا دادوەر عەبدولکەریم حەیدەر وتی" هه‌موو بڕیارێك بێجگه له (هیئه عامه) ده‌سته‌ی گشتی، سه‌رۆك و جێگره‌كان و ئه‌ندامه‌كانیش، ده‌سته‌كانی تر هه‌موویان بڕیاره‌كانیان شیاوی ڕاستكردنه‌وه‌یه به‌مه‌رجێك بڕیاره‌كه په‌سه‌ندبێت بڕیاری دادگا په‌سه‌ندبكات من وتومه وه‌كیلی ئه‌م مه‌حكومكراوانه داوای ڕاستكردنه‌وه‌ی پێشكه‌ش بكه‌ن بۆ (محكمه تمیز) دادگای پێداچوونه‌وه، وه داوابكه‌ن له‌سه‌رۆكی دادگای پێداچوونه‌وه چونكه له‌بنه‌ڕه‌تدا داواكاری گشتی ڕاستكردنه‌وه‌كه هه‌مان ده‌سته ده‌گرێته‌وه به‌ڵام له‌سه‌ر داواكاری، داواكاری پێشكه‌ش بكه‌ن و بڵێن له‌به‌ر گرنگی ئه‌م بابه‌ته داواده‌كه‌ین بڵێن جه‌نابی سه‌رۆكی دادگای پێداچونەوە ئه‌و داوای ڕاستكردنه‌وه‌یه‌مان بده‌نه ده‌سته‌ی گشتی با چوارده دادوه‌ر بیبینێت له پێنج دادوه‌ر باشتره بۆچوونه‌كان پته‌وتر ده‌بێت زیاتر نزیكترده‌بن له‌ڕاستی و دادپه‌روه‌ری له‌گه‌ڵ ئه‌وه‌شدا كه‌سی زیره‌ك و عاقڵیان تێدایه هه‌موویان براده‌ری خۆمن و هه‌موویان كه‌سی زیره‌ك و به‌توانان له‌وانه‌یه بتوانن هه‌ڵه‌كان چیه له‌ڕێگه‌ی ڕاستكردنه‌وه‌ی بڕیاری پێداچوونه‌وه كه ئه‌مه ڕێگه‌ی یاساییه. "\nهەروەها وتیشی " به‌ڵام ڕێگه‌یه‌كی ترمان هه‌یه ئه‌ویش ئه‌وه‌یه سه‌رۆكی هه‌رێم ده‌سه‌ڵاتی خۆی به‌كاربهێنێت كه لێبوردنێكی تایبەتی بۆیان ده‌ربكات ده‌بێت ناوی دادگاكان بنوسێت یه‌ك به‌یه‌ك ناوی كه‌سه‌كان، ناو و ژماره‌ی داواكه بنوسێت حوكمه‌كانیان چه‌ند بووه و بڵێت ئێمه بڕیارماندا حوكمه‌كانیان لابچێت و نه‌مێنێت و ئازادبكرێن و بچنه‌وه ماڵی خۆیان به‌وجۆره ده‌كرێت له‌ده‌سه‌ڵاتی سه‌رۆكی هه‌رێمه له‌یاسای سه‌رۆكایه‌تی هه‌رێم ماده‌ی 10 ئه‌و ده‌سه‌ڵاته دراوه‌ته جه‌نابی سه‌رۆكی هه‌رێم. "\nدادوەر عەبدولکەریم ئەوەشی وت " پارێزه‌ره‌كانیان با ئه‌و ڕێگه‌یه بگرنه‌به‌ر ئه‌گه‌ر سوودی نه‌بوو بڕیاری ده‌سته‌ی گشتیش هه‌ر په‌سه‌ندی كرد و وتی هۆكاری ڕاستكردنه‌وه نییه، ئه‌وكاته بۆ لێبوردنی تایبەتییە چونكه لێبوردنی تایبەتی سه‌رۆكی هه‌رێم ده‌ریناكات ئه‌گه‌ر حوكمه‌كه‌ی پله‌ی كۆتایی وه‌رنه‌گرێت چونكه ئێستا حوكمه‌كه نه‌چۆته پله‌ی كۆتاییه‌وه، ماوه‌ی داواكاری ڕاستكردنه‌وه ماوه، دوای ئه‌نجامی ڕاستكردنه‌وه‌كه ئه‌وكاته بۆ سه‌رۆكی هه‌رێم هه‌یه بڕیارێکی لێبوردنی تایبەت ده‌ربكات به‌رامبه‌ر ئه‌م حوكمدراوانه. "\n"کێ دەتوانێت داوای ڕاستکردنەوەی بڕیار بکات؟ "\nدادوەر عەبدولکەریم حەیدەر جەختیکردەوە" بڕیاری پەسەندکردنی بڕیارەکە لەلایەن دادگای پێداچونەوە پلەی کۆتایی نیە، دەڵێت" نه‌خێر پله‌ی كۆتایی نییه چونكه داواكاری گشتی ده‌توانێت و هه‌م پارێزه‌كانیان هه‌موویان ده‌توانن داوای ڕاستكردنه‌وه بكه‌ن. نوێنه‌ری داواكاری گشتی ده‌توانێت داوای ڕاستكردنه‌وه بكات، پارێزه‌كانی تۆمه‌تباره‌كان ده‌توانن داوابكه‌ن ئه‌مانه مافی خۆیانه داواكاری پێشكه‌ش بكه‌ن چونكه داواكاری ڕاستكردنه‌وه له‌سه‌ر داواكاری ده‌مێنێت به‌ڵام پێداچوونه‌وه‌كه‌ی له‌سه‌ر ئه‌وان نییه ئه‌گه‌ر داوانه‌كه‌ن ناچێت بۆ ڕاستكردنه‌وه."\n"بەپێی یاسا سەرۆکی هەرێم جارێ ناتوانێت لێبوردنی تایبەت دەربکات "\nواتە سەرۆکی هەرێم ناتوانێت بڕیاری لێبوردنی تایبەت دەربکات هەتا ماوەی یاسای(ڕاستکردنەوەی بڕیار) تەواو دەبێت؟\nلەوەڵامدا دادوەر عەبدولکەریم ئەحمەد وتی " نەخێر سەرۆکی هەرێم ناتوانێت چونكه ئ جارێ داواكاری ڕاستكردنه‌وه ماوه‌كه‌ی ماوه، كێ ناڵێت دادگای پێداچوونه‌وه خۆی بڕیاری خۆی چاك ناكاته‌وه؟ لێبوردنی تایبەتی هه‌میشه بۆ ئه‌و حوكمدراوانه ده‌رده‌چێت كه حوكمه‌كانیان گه‌یشتۆته پله‌ی كۆتایی، پێشبینی ده‌كه‌م ماوه‌كه‌ی مانگێگه یان شه‌ست ڕۆژه دڵنیانیین چونكه دووساڵه من خانه‌نشین كراوم. "\n"دادوه‌ره‌كان بۆئه‌وه‌ی بگه‌نه پله‌باڵاكان واته (مناصب قضائی علیا) ڕێگه به‌حیزبه‌كان ده‌ده‌ن ئه‌مه شتێكی ناشیرینه به‌ڕاستی له‌به‌رئه‌وه خۆیان به‌قه‌رزاری ئه‌م لایه‌ن و ئه‌و لایه‌نه سیاسیانه ده‌زانن "\nدادوەرەکەی پێشووی دادگای پێداچوونەوەی هەرێم دەشڵێت" زۆربه‌ی خه‌تای خۆشمانه له‌دادوه‌ره‌كان زیاتر حساب بۆ ڕای ئه‌م جێگه و ئه‌و جێگه ده‌كه‌ین به‌ڵام ئێمه چی بكه‌ین سیسته‌می حوكمه‌كه‌مان وایكردووه دادوه‌ر بۆ دادوه‌ر به‌های نه‌هێشتووه ئه‌گه‌ر سه‌یربكرێت له‌فه‌یسبوك چه‌ند قسه به‌داوه‌ر ده‌وترێت، په‌رله‌مانی كوردستان له یاسای چاكسازی دادوه‌ر به‌یاسایه‌كی تایبه‌تی داده‌مه‌زرێت هه‌یه، خزمه‌تی زۆری هه‌بێت و بڕوانامه‌ی هه‌بێت، یه‌كێك له‌بڕگه‌كان ده‌ستیان وه‌ردا له‌مووچه‌ی خانه‌نشینی دادوه‌ر ئه‌مه عه‌یبه به‌ده‌ستی خۆیان سیسته‌می دادوه‌ری ده‌خه‌نه ناوچاكسازی ده‌بێت چاكسازی بۆ ئه‌وانه بكرێت كه به‌بێ مه‌رج به‌نایاسایی دامه‌زراون. چونكه حیزبه‌كان زۆر ده‌سه‌ڵاته‌كه‌یان قۆرخكردووه وایكردووه دادوه‌ره‌كان بۆئه‌وه‌ی بگه‌نه پله‌باڵاكان واته (مناصب قضائی علیا) ڕێگه به‌حیزبه‌كان ده‌ده‌ن ئه‌مه شتێكی ناشیرینه به‌ڕاستی له‌به‌رئه‌وه خۆیان به‌قه‌رزاری ئه‌م لایه‌ن و ئه‌و لایه‌نه سیاسیانه ده‌زانن ئه‌وه ده‌بێته هانده‌رێك به‌وه‌ی له‌گه‌ڵ بۆچونی لایه‌نه سیاسیه‌كه بڕیاره‌كه گونجاوبێت بێگومان جاران دادگاكان به‌وجۆره نه‌بوو."\n" ئه‌گه‌ر بڵێم دۆخی دادپەروەری و دادگاکان باشه ڕاست ناڵێم "\nباشە دۆخی دادپەوەری و دادگاکان لەهەرێم چۆنە؟\nوەڵامەکەی حاکم عەبدولکەریم بەمشەوەیە بوو" به‌داخه‌وه ئه‌گه‌ر بڵێم باشه ڕاست ناڵێم، من وایده‌بینم تۆزێك خه‌له‌لی تێكه‌وتووه كه ئه‌وه‌ش زیاتر خه‌تای خۆمانه و خه‌تای ده‌سه‌ڵاته، ده‌سه‌ڵات خۆی زۆر ده‌خاته ناو یاساكان و ئه‌گه‌ر دادوه‌رێك به‌جۆرێك قسه‌بكات به‌جۆرێك ڕزگاری نابێت له ڕه‌خنه‌لێگرتن له‌به‌رئه‌وه ئێمه كه‌شوهه‌وای دیموكراتی گشتی زۆر ده‌سته‌به‌ر نییه ئه‌گه‌ر كه‌شوهه‌وای دیموكراتی گشتی هه‌بێت یه‌ك كێشه دروست نابێت، ده‌بێت چاوبخشێنینه‌وه له‌دانانی ده‌سه‌ڵاتی دادوه‌ری خۆمان له‌هه‌رێمی كوردستان. ده‌بێت ده‌سه‌ڵاتێكی دادوه‌ری به‌هێز هه‌بێت دادوه‌ر ده‌بێت بێلایه‌ن بێت له‌ئاستی كه‌سه خۆی، وه‌ده‌بێت ئێمه بودجه‌یه‌كی تایبه‌ت بۆ قه‌زا دابنێین كه قه‌زا خاوه‌نی خۆی بێت كه‌سیكی تر خاوه‌نی نییه له‌به‌رئه‌وه ده‌بێت یاسا ده‌ربكه‌ین بۆ هه‌مواری یاسای ئه‌نجوومه‌نی دادوه‌ری هه‌رێمی كوردستان."\n" دەسەڵاتی دادوەری به‌نزیكه‌ی له‌م ماوه‌ی كۆتاییدا وه‌كو په‌رله‌مانی لێهاتووه "\nده‌بێت یاسا ده‌ربكه‌ین بۆ هه‌مواری یاسای په‌یمانگای دادوه‌ری واته له‌مه‌ودا نابێت دادوه‌ر دابمه‌زرێت مه‌گه‌ر ده‌رچووی په‌یمانگای دادوه‌ری بێت به‌ڵام ئێمه ده‌بینین خوله‌كانی په‌یمانگای دادوه‌ری ئه‌میان كه‌س كاندید ده‌كات بۆ دادوه‌ر و ئه‌ویان كه‌س كاندید ده‌كات بۆ دادوه‌ر هه‌ر عه‌یبه، ئه‌گه‌ر ئێستا سه‌یری به‌غداد بكرێت له‌كاتی (سه‌دام حسێن) و له‌ئێستاش ئه‌وه‌ی ده‌رچووی په‌یمانگای دادوه‌ری نه‌بێت نایكه‌ن به دادوه‌ر، ئه‌گه‌ر ده‌رفه‌ت بدرێت واته هه‌موو حیزبێك كاندیدی خۆی دابنێت ئه‌وكاته وه‌كو په‌رله‌مانی لێدێت."\nبه‌نزیكه‌ی له‌م ماوه‌ی كۆتاییدا وه‌كو په‌رله‌مانی لێهاتووه."\n" ئه‌گه‌ر براده‌رانی ده‌سته‌ی گشتی بیانه‌وێت بڕیاره‌كه‌ی دادگای پێداچوونه‌وه‌ی خۆیان بیگوازنه‌وه ....... "\nئایا ئەو بنەما یاساییە (مابنی علی الباطل فهو باطل) شمولی ئەو بڕیارەی دادگا دەکات مادام ئەو هەموو کەموکوڕییە یاساییەی تێدابێت وەک خۆت ئاماژەت پێیکرد؟\nدادوەر عەبدولکەریم حەیدەر وتی" ئه‌و قاعیده‌یه‌ی كه ده‌ڵێت (مابنی علی الباطل فهو باطل) ئێمه ده‌بێت له‌پێشدا بیسه‌لمێنیین پوچه‌ڵه‌كه چییه ئینجا چی له‌سه‌رئه‌وه دروستبووه به پوچه‌ڵ ڕه‌چاوده‌كرێت ئه‌و قاعیده‌یه جێبه‌جێكردنی زیاتر له مه‌سه‌له‌ی مه‌ده‌نیدا ده‌بینێت نه‌ك له‌مه‌سه‌له‌ی سزایی، له‌مه‌سه‌له‌ی سزایی ده‌بێت ئه‌گه‌ر بچن بۆ گواستنه‌وه بۆ ڕاستكردنه‌وه، دادگای پێداچوونه‌وه قه‌ناعه‌تی هه‌بوو بڕیاره‌كه‌ی ده‌سته‌ی سزایی و بڕیاره‌كه‌ی داگای پێداچوونه‌وه پێچه‌وانه‌ی یاسایه ده‌بێت له‌پێشدا بڕیاره‌كه‌ی دادگا ڕاستبكاته‌وه ئینجا دوای ئه‌وه بینێرێت بۆ دادگای تاوانه‌كان خۆشی ده‌توانێت بێئه‌وه‌ی بیگوازێته‌وه بۆ دادگای تاوانه‌كانی هه‌ولێر له‌به‌ر ئه‌وه ئه‌و قاعیده زیاتر له‌بواری داوای مه‌ده‌نیدا ئێمه جێبه‌جێی ده‌كه‌ن له مه‌سه‌له‌ی سزادان ده‌بێت ئێمه هۆكارمان هه‌بێت ئه‌گه‌ر براده‌رانی ده‌سته‌ی گشتی بیانه‌وێت بڕیاره‌كه‌ی دادگای پێداچوونه‌وه‌ی خۆیان بیگوازنه‌وه بۆ ڕاستكردنه‌وه ده‌بێت هۆكاری یاسایی پیشان بده‌ن و موناقه‌شه‌ی بڕیاره‌كه بكه‌ن، یه‌ك به‌یه‌ك ئه‌و شتانه شیبكه‌نه‌وه ئینجا بڕیارده‌رده‌كه‌ن به ڕاستكردنه‌وه و خۆیان بڕیارێكی كۆتایی ده‌رده‌كه‌ن بۆ ئه‌و بابه‌ته ئه‌ویش پێی ده‌ڵێن ( الغا‌و التهمه والافراج عن المتهم) ره‌تكردنه‌وه‌ی تۆمه‌ت و ئازادكردنی تۆمه‌تبار."\n"دادوه‌رێك كه دادپه‌روه‌ر نه‌بێت خۆی ده‌زانێت وانییه و حوكمیشی له‌سه‌رده‌دات ئه‌وه شوێنی دۆزه‌خه "\nدادوەر عەبدولکەریم حەیدەر دەشڵێت" ئێمه بۆچی ده‌ڵێین (القاضی العادل) -دادوه‌ری دادپه‌روه‌ر به‌هه‌شتی به‌رین بۆخۆی مسۆگه‌ر ده‌كات له‌و دونیایه‌دا ڕاسته دادوه‌ر له‌م دنیایه زۆر شتی له‌ده‌ست ده‌رده‌چێت به‌ڵام ئه‌و دنیایه‌ی سه‌ره‌كیه به‌ڵام دادوه‌رێك كه دادپه‌روه‌ر نه‌بێت خۆی ده‌زانێت وانییه و حوكمیشی له‌سه‌رده‌دات ئه‌وه شوێنی دۆزه‌خه كه ئه‌مه‌ش فه‌رمووده‌ی پێغه‌مبه‌ری له‌سه‌ره (قاضیان فی النار وقاضی فی الجنه) ئێمه مه‌به‌ستمان دادوه‌ره دادپه‌روه‌ره‌كه‌یه منیش هیوادارم و داواده‌كه‌م دادوه‌ره‌كانمان دادپه‌روه‌ربن له‌هیچ نه‌ترسن و دادپه‌روه‌ری بخه‌نه پێش چاوی خۆیان نه‌ك ئه‌م به‌رژه‌وه‌ندی و ئه‌و به‌رژه‌وه‌ندییه."\n" ئه‌گه‌ر سه‌رۆكی دادگای پێداچوونه‌وه‌ی هه‌رێمی كوردستان بم له‌وانه‌یه خۆم له‌گه‌ڵ داواكاری گشتی هه‌ماهه‌نگی بكه‌م بڵێم داواكاری ڕاستكردنه‌وه‌مان پێشكه‌ش بكه‌ن "\nدادوەر عەبدولکەریم حەیدەر ئەوەش دەخاتەڕوو ئەو خۆی ئەگەر لەمکاتەدا سەرۆکی دادگای پێداچوونەوە بووایە ئەوا هەوڵی دەدا لەگەڵ لایەنەکانی یاسا ڕێگەی پێیداوە بۆ داوای پێداچونەوەی بڕیارەکە هەماهەنگی دەکرد، لەو ڕوەوە وتی" من ئه‌گه‌ر سه‌رۆكی دادگای پێداچوونه‌وه‌ی هه‌رێمی كوردستان بم له‌وانه‌یه خۆم له‌گه‌ڵ داواكاری گشتی هه‌ماهه‌نگی بكه‌م بڵێم داواكاری ڕاستكردنه‌وه‌مان بۆ پێشكه‌ش بكه‌ن بۆئه‌وه‌ی ئه‌م كه‌موكورتیه‌ی كه هه‌یه له‌بڕیاره‌كه‌مدا بۆئه‌وه‌ی له‌ناوكۆمه‌ڵگه ڕێزی خۆمان زیاتر بگرین داواكاری ڕاستكردنه‌وه بنێرن بۆمان بۆئه‌وه‌ی بزانیین به‌ڕاستی بڕیاره‌كه‌مان هه‌ڵه‌ی تێدایه یان هه‌ڵه‌ی تێدانییه، من ئه‌گه‌ر خۆم بم به‌وجۆره‌ی كه بڕیاره‌كه‌م بینیووه بڕیاره‌كه هه‌ڵده‌وشێنمه‌وه."\n"من نهێنییەک ئاسکرا بکەم..... من زۆرم پێ ناخۆش بوو وتم دادگایه‌ك ئه‌ندامه‌كانی به‌وجۆره بکه‌ن هه‌ر دادگا نه‌بێت باشتره"\nمن نهێنیه‌ك ئاشكرابكه‌م ئێمه 10 دادوه‌ر بووین دادوه‌ری كۆن له‌دادگای پێداچوونه‌وه خانه‌نشین بووین ده‌یانتوانی یاساكه بگۆڕن ته‌مه‌نمان بگه‌یه‌ننه حه‌فتا هه‌ربه‌رده‌وام بین نه‌یانكرد، شوێنی ئێمه چۆڵ بوو، باوه‌ڕبكه‌ن كه‌سێك جێی متمانه‌یه وتی ئه‌وانه‌ی هه‌ولێر ناوه‌كانیان پێماندراوه، خۆ ئه‌نجوومه‌نی دادوه‌ری نه‌یداوه! لایه‌نی دیاریكراو داویه‌تی ئاماده‌ن، ئه‌وه شه‌ش مانگه به‌ڵام براده‌رانی سلێمانی ناومان پێناده‌ن، وتم ئه‌وان نایانه‌وێت ده‌ستێوه‌ردان بكه‌ن له‌سلێمانی، ئه‌وان تائێستا ده‌ستێوه‌ردانیان نه‌كردووه به‌شێوه‌یه‌كی ئاشكرا، وتی نابێت كاك حاكم من له‌ئه‌ركدا بووم له‌هه‌ولێر ئه‌ندامی دادگای پێداچوونه‌وه بووم چوار پێنج مانگمان مابوو خانه‌نشین بین، دواجار ئه‌و براده‌ره‌ی كه باسی ده‌كه‌م چوو بۆلای گه‌وره‌ترین به‌رپرسی یه‌كێتی له‌هه‌ولێر كه له‌وێ پۆستی هه‌یه ناچاریكردن كه ئه‌وانیش ناوبده‌ن ئه‌م ناوه چۆن ده‌درێت ئه‌وانه‌ی هه‌ولێر و سلێمانی؟ دادوه‌رەكه خۆی ده‌بیستێت پۆستێكی باڵا یه‌ك خۆی ده‌چێت له‌ده‌رگاكان ده‌دات و یه‌ك ئه‌وان بانگی ده‌كه‌ن و ده‌یبینن پێی ده‌ڵێن ئێمه پۆسته‌كه‌ت له‌فڵان دادگا به‌رزده‌كه‌ینه‌وه به‌ڵام ده‌بێت ئاگات له‌خۆمان بێت، واته ئوسلوبی دامه‌زراندنه‌كه ده‌سه‌ڵاتی دادوه‌ری خۆی نه‌یكردووه ئه‌ندامانی دادگای پێداچوونه‌وه كه‌واته تێكه‌ڵبوونێك له‌بابه‌ته‌كه هه‌یه، به‌ڕاستی من زۆرم پێ ناخۆش بوو وتم دادگایه‌ك ئه‌ندامه‌كانی به‌وجۆره بکه‌ن هه‌ر دادگا نه‌بێت باشتره."\n" لەهەرێمی کوردستان دادگاكان سه‌ربه‌خۆ نیین، به‌تایبه‌تی ئه‌وانه‌ی كه له‌دادگای پێداچوونه‌وه‌ن "\nلەکاتێکدا تۆ بەم شێوەیە باس لە شێوازی دانانی دادوەرەکان دەکەیت بەڵام خودی دادگای پێداچونەوە و حکومەت و لایەنەکان جەخت لەسەربەخۆبوونی دادگاکان لەهەرێم دەکەنەوە؟\nبەڵام دادوەر عەبدولکەریم حەیدەر لەوتووێژەکەی بەشی کوردی دەنگی ئەمەریکا بۆچونی پێچەوانەی هەیە و پێی وایە دادگاکان سەربەخۆ نیە، لەو بارەیەوە وتی" ئه‌وه‌ی زانیاریم هه‌بێت نه‌خێر دادگاكان سه‌ربه‌خۆ نیین به‌تایبه‌تی ئه‌وانه‌ی كه له‌دادگای پێداچوونه‌وه‌ن، ئه‌مه مه‌عقوڵه بڵێم تۆ شه‌شم بۆ دابنێ و منیش حه‌وتت بۆ داده‌نێم خۆ ئێمه ئه‌ندامی په‌رله‌مان نیین، من ده‌سه‌ڵاتی (ده‌سه‌ڵاتی جێبه‌جێكردن)م نییه ئه‌گه‌ر به سه‌رۆكی ئه‌نجوومه‌نی دادوه‌ری بوترێت كه له‌هه‌موو شاره‌كان چ دادوه‌رێك بۆ ئه‌م پۆسته مه‌رجی زانستی تێدا هه‌یه و دادوه‌رێكی زۆر ڕێكوپێكه كاندیدی بكه‌ن و سه‌رۆكی ئه‌نجوومه‌نی دادوه‌ری خۆی پرۆژه‌یه‌كی پێبكات و ناوی كاندید بكات بۆ سه‌رۆكایه‌تی هه‌رێم لەوێوە مه‌رسومه‌كه‌ی پێده‌ربچێت، بۆیە سەربەخۆیی دادگا به‌پێی واقیع نه‌گونجاوه واقیعه‌كه‌مان له‌گه‌ڵ ده‌قی یاساكه."\n"ئه‌و یاسایه‌ی كه ته‌مه‌نی ئه‌و دادوه‌ره‌یان پێ درێژكرده‌وه و بمێنێته‌وه له‌ئه‌ركه‌كه‌ی خۆی له‌هه‌رێمی كوردستان نابێت جێبه‌جێ بكرێت "\nدەوترێت سەرۆکی ئەو دەستەیەی دادگای پێداچونەوە کە بڕیارەکەی دادگای تاوانەکانی هەولێری سەبارەت بە کەیسی ئەو چالاکوان و ڕۆژنامەوانانە پەسەند کرد تەمەنی خانەنشین بوونی بۆ درێژکراوەتەوە ئایا ئەوە کاریگەری هەیە لەسەر یاسایی بوونی بڕیارەکە؟\nلەوەڵامدا دادوەر عەبدولکەریم حەیدەر وتی" ئه‌و یاسایه‌ی كه ته‌مه‌نی ئه‌و دادوه‌ره‌یان پێ درێژكرده‌وه و بمێنێته‌وه له‌ئه‌ركه‌كه‌ی خۆی ئه‌و یاسایه له‌هه‌رێمی كوردستان نابێت جێبه‌جێ بكرێت چونكه یاسایه‌كه تایبه‌تە به حكومه‌تی فیدڕاڵی ئه‌و ژمارانه‌ی ئه‌و درێژده‌كاته‌وه له‌گه‌ڵ ژماره‌كانی ئێمه ناگونجێت له‌یاساكه‌مان ، ئه‌وان له‌ته‌مه‌نی 63 خانه‌نشین ده‌بن و پێنج ساڵ بۆیان درێژده‌كه‌نه‌وه به‌پێی پێویستی ده‌چێته ته‌مه‌نی 68 به‌ڵام ئێمه له‌ته‌مه‌نی 65 خانه‌نشین ده‌بین سێ ساڵمان بۆ داده‌نێن ده‌بینه 68 كه‌واته ژماره‌كان جیاوازن، دووه‌م ئه‌م یاسایه له‌په‌رله‌مانی كوردستان دانی پێدانه‌نراوه چ یاسایه‌ك له په‌رله‌مان و حوكمه‌ت ده‌رده‌چێت ئه‌گه‌ر لای خۆمان دانی پێدانه‌نێن نابێت جێبه‌جێ بكرێت ئه‌م یاسایه به‌كارهێنراوه كراوه بۆ به‌رژه‌وه‌ندی چه‌ند كه‌سێك، سه‌رۆكی دادگاكه خۆی نزیكه خانه‌نشین بێت ده‌چێت جێبه‌جێی ده‌كات بۆئه‌وانه‌ی كه له‌خۆی كه‌مترن كه خۆشی بیه‌وێت خانه‌نشین بێت جێگره‌كانی هه‌مان یاسا بۆ ئه‌و به‌كارده‌هێنن بۆئه‌وه‌ی درێژی بكه‌نه‌وه و له‌ئه‌ركه‌كه‌یدا بمێنێته‌وه دواتر ئاراسته‌كه زیاتر سیاسیه بۆ ئه‌و یاسایه باشه بۆچی بۆ 10 داوه‌ریان نه‌كرد كه هه‌موویان خاوه‌نی توانایه‌كی زۆربوون له‌دادگای پێداچوونه‌وه."\n"دادوه‌رێكی ڕێزداره، ڕێكوپێكه ده‌بوایه خۆی قبوڵی درێژكردنه‌وه‌ی نه‌كردایه "\nهەروەها دادوەر عەبدولکەریم حەیدەر ڕاشیگەیاند" هه‌موویان هه‌موو پۆسته‌كانی دادوه‌ریان بینیووه عاله‌م سوێندیان به‌سه‌ریان ده‌خوات بۆچی بۆ ئه‌وانه نه‌كراو و بۆ ئه‌مانه ده‌كرێن، سه‌رۆكی ئه‌و ده‌سته‌یه له‌گه‌ڵ خۆم ئه‌ندام بووه له‌هه‌موو موناقه‌شه‌كاندا ئاماده‌بووه كه بۆچوونمان پیشان ده‌دات دادوه‌رێكی ڕێزداره، ڕێكوپێكه ده‌بوایه خۆی قبوڵی درێژكردنه‌وه‌ی نه‌كردایه."\nئەو دادوەرە جەختیکردەوە درێژکردنەوەی بڕیاری تەمەنی خانەنشین بوونی کاریگەری لەسەر یاسایی بوونی بڕیارەکە نابێت؟ دادوەر عەبدولکەریم حەیدەر دەڵێت" بڕیارێكی دادگا كه ده‌رده‌چێت دژ ده‌بێت به‌یاسا هه‌تا هه‌ڵنه‌وه‌شێته‌وه به‌های یاسایی خۆی هه‌یه، بڕیاره‌كه ده‌رچووه ئیشیشی پێكرد و موچه‌ی له‌سه‌ر وه‌رگرت هه‌تا هه‌ڵنه‌وه‌شێته‌وه ناتوانرێت بوترێت ئه‌وه نایاساییه واته ئێمه ئه‌گه كه‌موكورتیه‌كی یاساییمان هه‌بێت ده‌بێت ئێمه له‌ڕێگه‌ی خۆی هه‌ڵبوه‌شێته‌وه كه هه‌ڵمانوه‌شاندنه‌وه به‌های یاسایی نامێنێت له‌وانه‌یه بۆچه‌ند دادوه‌رێكی تر ئه‌و یاسایه به‌كاربهێننه‌وه ئه‌وانه‌ی خۆیان پێویستیان پێیه‌تی."\n*دەنگی ئەمریکا چەندین جار هەوڵی پەیوەندی بە یەکێک لە ئەندامانی دەستەی دوو لەدادگای پێداچونەوە و دادوەرەکانی ئەو دادگایە کرد بەڵام پەیوەندییەکان وەڵام نەدرانەوە و بەردەست نەبوون ،،، لەهەوڵەکان بۆ وەرگرتنی بۆچونیان بەردەوام دەبین.\nدەقی وتووێژەکەی ژیار محەمەد لەگەڵ حاکم عەبدولکەریم حەیدەر May 10-021


سبەینێ پەرلەمانی عێراق كۆ دەبێتەوە\nپەرلەمانتارێك: تا رێکكەوتن نەكرێت یەكلاكردنەوەی وەزیرەكانی دیكە ئاسان نابێت\nدیاری ئەحمەد 07/01/2019 - 11:35 بڵاوکراوەتەوە لە عێراق\nبڕیارە سبەینێ سێشەممە پەرلەمانی عێراق بۆ تاوتوێكردنی چەند پڕۆژە یاسایەك كۆ ببێتەوە.\nناسر هەركی، ئەندامی ئەنجومەنی نوێنەرانی عێراق، بە (باسنیوز)ی ڕاگەیاند: "بڕیارە سبەینێ سێشەممە 7/1/2018، كۆبوونەوەی پەرلەمانی عێراق ئەنجام بدرێت، لە دوایین كۆبوونەوەی پەرلەماندا باس لەوە كرا كە لە كۆبوونەوەی داهاتوودا تاوتوێی پڕۆە یاسای بوودجەی عێراق دەكرێت، ئەو پڕۆژە یاسایە هەیە كە تاوتوێی بكرێت و بە بۆچوونی ئێمە رەنگە یەكێك بێت لە بەرنامەی كار بۆ ئەوەی گفتوگۆی لەسەر بكرێت، بەڵام تاكوو ئێستا بەرنامەی كاریی پەرلەمان دەرنەكراوە".\nلەسەر دەنگدان بە وەزیرەكانی دیكەی كابینەكەی عادل عەبدلمەهدی، ناسر هەركی، ئاماژەی بۆ ئەوە كرد، سەبارەت بە دەنگدان بە وەزیرەكانی‌تر ئەوەی ئێمە هەستی پێ بكەین ناكۆكییەكان لەسەر دەستنیشیانكردنی ئەو چەند وەزیرە هەر بەردەوامن و لایەنەكان نەگەیشتوونەتە رێكکەوتن و تا رێكکەوتنیش نەكرێت یەكلاكردنەوەی وەزیرەكان رەنگە ئەوەندە ئاسان نەبێت، چونكە ناوی وەزیری بەرگری خرایە دەنگدانەوە لە پەرلەمان، بەڵام دەنگی پێویستی بەدەست نەهێنا و لەسەر وەزیری ناوخۆش رێگری كرا كە تاوەكوو ناوەكەشی بخرێتە دەنگدانیشەوە.\nڕاشی گەیاند، وەزیری دادیش كە بۆ كورد دیاری كراوە، پێشنیار كراوە كە حاكم دارا ئەو پۆستە وەربگرێت كە تا ئێستا ئەوە لە بەرنامەی سەرۆك وەزیراندایە بۆ دەستنیشانكردنی وەك وەزیری داد، لایەنە عەرەبییەكانیش ڕایان لەسەر ئەو باشە كە كەسێكی ئەكادیمییە لە بوارەكەی خۆیدا.\nئەنجومەنی خانەقین داوای گەڕانەوەی پێشمەرگە دەکات\nخورماتوو.. ئاگر لە دەغڵودانی جووتیارانی كورد بەر بوو


ئیسـرائیل چه‌ند فه‌له‌ســتینیـیه‌ك به ته‌قه‌مه‌نیـیه‌وه ده‌ستـگیر ده‌كات\nهێزه‌كانی ئاسایشی ئیسرائیل 10 فه‌له‌سـتینیـیان ده‌سـتگیر كرد له ناو ئۆتۆمبیـلێـكدا پڕ له ته‌قه‌مه‌نی كه به‌خێرایی له‌سه‌ر شـه‌قامێـكی سـه‌ره‌كی لێـیان ده‌خوڕی.\nتیمی گورزوه‌شـێنی ئیسـرائیل گه‌مارۆی ئۆتۆمبیـله خێراكه‌یاندا له‌سه‌ر شه‌قامی سه‌ره‌كی ته‌لئه‌ڤیڤ – ئۆرشه‌لیم، وه له كێڵگه‌یه‌كی نزیك له شـه‌قامه‌كه فه‌له‌سـتینیـیه‌كانیان داگرتووه و ڕووتیان كردونه‌ته‌وه و كه‌له‌پـچه‌یان كردوون، وه پـۆلیسـیش به لایه‌نی كه‌م 5 كیلۆگرام ته‌قه‌مه‌نیـیان ته‌قاندۆته‌وه كه له ناو ئۆتۆمبـیـله‌كه دۆزرابۆوه.\nده‌سـه‌ڵاتدارانی ئیسرائیل نه‌یانگوتووه كه ئه‌و گومان لێـكراوه تیرۆریسـتانه كێ سه‌ركردایه‌تیـان ده‌كات. به‌ڵام یه‌ك له گیراوه‌كان به ئه‌ندامێـكی جیهادی ئیسـلامی ناساند ئه‌وه‌ی پلان داڕێژه‌ری چه‌ندین كاری خۆكوژیـیه له‌م دواییانه‌دا له ئیسـرائیل.\nپـێـشـتر ڕۆژی سـێشه‌ممه، ده‌سـه‌ڵاتدارانی ئیسـرائیلی، وه‌ك كاردانه‌وه‌یه‌ك، ئۆرشه‌لیمیان خـسـته ژێر به‌رزترین ئاسـته‌كانی هوشداریـیه‌وه و به هه‌زاره‌ها پـۆلیسـیان له ناو شاره‌كه‌دا بڵاوكرده‌وه و ڕێـگه به‌سـتیان له شه‌قامه‌كانی ده‌وروپـشـتی بڵاوكرده‌وه.\nپـۆلیس ده‌ڵێت ئه‌و فه‌له‌سـتیـنیـیانه به شـێوه‌یه‌كی نایاسایی چونه‌ته ناو ئیسـرائیله‌وه.\nئیسـرائیل پـێـش هه‌ڵبژاردنه‌كانی ئیسـرائیلی 28 ی مانگی سێ، كه‌ناری ڕۆژئاوا و زۆربه‌ی كه‌رتی غه‌ززه‌ی دابڕیوه و پـۆلیس له حاڵه‌تی ئاماده باشـیدایه.


وۆركشۆپێى كاريگەريەكانى ماددە هۆشبەرەكان ، نێرگەلەو ئالودەبوونى گەنجان بەرێوەچوو - PRESS.ROOM\nوۆركشۆپێى كاريگەريەكانى ماددە هۆشبەرەكان ، نێرگەلەو ئالودەبوونى گەنجان بەرێوەچوو\nNews #11, Issue 52 , Apr 2019 | Núcey #11, Jhimarey 52, Mangí 04 Sallí 2019 | نوچەی 11، ژمارەى 52 - مانگی 04 ساڵی 2019\nڕۆژى ٢٠١٩/٤/٢٤ كاتژمێر (١٠:٠٠)ى بەيانى ، بەڕێوەبەرايەتى تەندروستى و سەلامەتى زانكۆى كۆيە وۆركشۆپێكى ئەنجامدا لە هۆڵى سەرۆكايەتى زانكۆى كۆيە بەناونيشانى (كاريگەريەكانى ماددە هۆشبەرەكان ، نێرگەلەو ئالودەبوونى گەنجان).\nوۆرك شۆپەكە بە ئامادەبوونى پ.د. وەلى محمود حمد سەرۆكى زانكۆ و ياريدەدەرانى سەرۆكى زانكۆ و ژمارەيەك لە مامۆستايان و خوێندكارانى زانكۆ و لايەنە پەيوەنديدارەكانى وەك: هۆبەى لەناوبردنى ماددە هۆشبەرەكان لە ئاسايشى كۆيە و پۆليسى كۆيە و بەڕێوەبەرايەتى گشتى تەندروستى كۆيە و چاودێرى كۆمەڵايەتى و چەندين لايەن و كەسايەتى و ژمارەيەك لە دانيشتوانى كۆيە و ناوچەكە بەڕێوەچوو.\nسەرەتا سەرۆكى زانكۆى كۆيە وتەيەكى پێشكەشكرد و تێيدا باسى لە ماددەى هۆشبەر و نێرگەلە و ئالودە بوونى گەنجان و مەترسيەكانى كرد بۆ سەر گەنجان و كۆمەڵگاكەمان و هانى لايەنە پەيوەنديدارەكانى دا بۆ بەگژداچوونەوەى و بنبڕكردنى لەپێناو پاراستنى كۆمەڵگا و شار و وڵاتەكەمان لەم مەترسييە.\nئەمە وتارەكەى بەڕێز سەرۆكى زانكۆيە:\nئەو بابەتەى ئەمرۆ هەموومانى لێرە كۆكردۆتەوە كە بابەتى (ماددەى هۆشبەرو كاريگەريەكانيەتى) ، بە بۆچوونى من يەكێكە لە بابەتە هەرە هەستيارەكانى ئەمرۆى ژيانى خەڵكى كوردستان بە گشتى و كۆيە بە تايبەتى . ماددەى هۆشبەر كە مامۆستايان و خەڵكى پسپۆرو توێژەرى بوارەكە بە ووردبوونەوەو لێكۆڵينەوەى زياتر لەسەرى بۆيان دەركەوتوە كە زۆر جۆرى هەيە ، وە مامەڵكردن لەگەڵ هەموويان وەك يەك نيەو بگرە شێوازى كاريگەريان و چارەسەريشيان كت و مت وەك يەك نين . ئەگەر پێشگيرى لێ نەكرێ لە كوردستانێكى پاكەوە خەريكە دەبێتە كوردستانێكى ئاڵودە . بە بۆچون و لێكدانەوەى من ناردنى ماددەى هۆشبەر لە لايەن دراوسێ و دەوروبەرەوە بۆ ناو هەرێم لە دروست كردنى شەڕو ناردنى بۆمب و تيرۆريستان ئەگەر خراپتر نەبێ هيچ كەمتر نيە .\nلەوانەيە هەندێك كەس لايان وابێ ئەم بابەتە هەر تەنها ئاڵودەبونى چەند گەنج و هەرزەكارێكەو هەر ئەوان زەرەر مەند دەبن و بەس . بەڵام لە ڕاستيدا بابەتەكە لەوە قوڵترو كارەسات هێنترە چونكە ئەو كەسانە زەرەر مەنديەكەيان هەر ئەوەندە نيە زيانى ماددى دەكەن و لە كارو چالاكى دەكەون بەڵكو لە كۆمەڵگا دادەبڕێن و هێنانەوەيان بۆ ڕەوتى ئاسايى ژيان خەرجييەكى زۆر دەخاتە سەر داهاتى گشتى و نەخۆشخانەكان و ئەوە جگە لە هيلاكى تەواوى كەس و كارو خێزانەكانيان بگرە زۆر كێشەو گرفتى كۆمەڵايەتيشى لێ دەكەوێتەوە .\nبەداخەوەم كە جگە لەوەى لەوانەيە بە بەرنامە هەوڵ بدرێت كە ئەم بابەتە لە دەرەوەى هەرێمەوە بۆمان بنێردرێت ، بەڵام گەندەڵى و سەروەرنەبوونى ياساو هەندێك بازرگانى چاو چنۆك تاوانبارن لەتەشە نەكردنى ئەم بابەتە .\nماوەيەك لەمەو بەر هەموومان گوێ بيست بووين لە كەناڵەكانى ڕاگەياندنەوە كەوا لە سنورى قەزاى كۆيە نزيك بە (٧٠) كەس بە تۆمەتى تێوەگڵان لە بابەتى ماددەى هۆشبەر گيراون . هەرچەندە دواى بەدواداچونمان بۆمان دەركەوت خۆ ئەمانە هەموويان دانيشتووى ناو شارى كۆيە نين بەڵكو دەوروبەرى و شارەكانى تريشى تيادابووە . بەڵام لە كۆتاييدا نزيك بە (٢٠) كەس تاوانەكەيان بەسەردا ساغ بۆتەوە ، هەرچەندە دەزگاكانى ئاسايش دەبێ دەست خۆشيان لێبكرێت لەم هەڵمەتە بەڵام بۆ قەزايەكى بچووكى (١٢٠٠٠٠) سەدو بيست هەزار كەسى وەك كۆيە لەم ماوە كەمەدا ئەم ژمارەيە لە كڕيارو فرۆشيار و بەكارهێنەر جێگاى داخەو سەرسورهێنەرە . بۆيە دەبێ حكومەت و تەواوى دەزگاكانى تر بە توندى بەرەو ڕووى ئەو كەيسە ببنەوە . واتە گرێ ى دەست نەخينە دەمەوە ، چونكە ئەگەر ئەم بابەتە پێشى پێ نەگيرێ وەك ئاگرو پووش تەشەنە دەكات وە دواتر زەرەرو زيانەكانى گەورەتر دەبن كۆمەڵگا بە تەواوى نەخۆش دەكەوێت . من نامەوێ زياتر لەسەر ئەم بابەتە قسە بكەم با موحازيرەكان و توێژەرەكان وورتر باسەكانيان پێشكەش بكەن دووبارە بەخێربێن و دەست خۆشى بۆ هەموو ئەوانەى بە سازدانى ۆورك شۆپەكەوە ماندوو بون .\nئيتر سوپاس و رێزم لەگەڵ هيواى سەركەوتن\nپاشان پانێلەكانى وۆركشۆپەكە دەستى پێكرد و سەرەتاش كورتە فيلمێك نمايش كرا دەربارەى بەكارهێنانى ماددەى هۆشبەر و نێرگەلە كێشان كە لەلايەن م. ڕێبوار ئامادە كرابوو و لە لێدوانێكيدا پێى ڕاگەياندين: بيرۆكەى ئەنجامدانى ئەم وۆرك شۆپە لە بڵاو بوونەوەى سەرچاوەى گرتووە بە جۆرێك كە لە هەندێك لە كافترياكان لە ڕێگاى نێرگەلەوە دەفرۆشرێت و ڕۆژانەش خەڵك لەسەر ئەم بابەتە دەستگير دەكرێن كەئەمەش نيشانەى بەدواداچوون و كاركردنە لەسەر بنبڕكردنى.\nلە پانێلى دووەمدا (٥) پسپۆڕ لە بوارى زانستى هەمەجۆر ئامادەبوون و گفتوگۆيەكى زانستييان ئەنجامدا دەربارەى ماددەى هۆشبەر، هەريەكێكيان لە ڕوانگەى پسپۆڕتايبەتى خۆى كە بريتى بوون لەمانە:\nد. سەنگەر محمد احمد پسپۆڕى تەندروستى گشتى – زانكۆى هەولێرى پزيشكى (زيانەكانى ماددە هۆشبەرەكان و كێشانى نێرگەلە لەسەر تەندروستى مرۆڤ).\nد. ئازاد عەلى ئيسماعيل- پسپۆڕ لە بوارى دەروون زانى و تەندروستى دەروونى و د. ڤيدا نامدارى – زانكۆى كۆيە ( دياردەى ئالودەبوون بە ماددەى هۆشبەر لەڕوانگەى دەروون ناسى).\nد. بنار جودت احمد پسپۆڕ لەبوارى كيميا- زانكۆى كۆيە (جۆرەكانە ماددەى هۆشبەرەكان و پێكهاتەى كيميايى هەر جۆرێك و سەرچاوەكانيان).\nم. توانا جمال عبدالواحد و هێژا هيوا تاهير – فاكەڵتى زانستە مرۆڤايەتييەكان و كۆمەڵايەتييەكان لە زانكۆى كۆيە (ياسا نێودەوڵەتييەكان و ياساكانى عيراق كە پەيوەستە بە بازرگانى كردن يان بەكار هێنانى ماددەى هۆشبەر).\nلە كۆتاييدا (١) كاتژمێر تەرخان كرا بۆ گفتو گۆو وەڵامدانەوەى پرسيارى ئامادەبووان.


شیعه ناوی كاندیدی سه‌رۆك وه‌زیران بۆ سه‌رۆكی كۆمار ده‌نێرێ\n:: PM:06:00:14/12/2019 \nپه‌رله‌مانتارێكی پارتی دیموكراتی كوردستان ڕای گه‌یاند، كوتله‌ی بینا كه له چه‌ندان حزبی شیعه پێك دێت، كاندیدیان بۆ پۆستی سه‌رۆك وه‌زیران دیاری كردووه و راده‌ستی سه‌رۆك كۆماریان كردووه، تا ئه‌ویش ئه‌مڕۆ راده‌ستی په‌رله‌مانی بكات.\nئه‌مڕۆ شه‌موو 14ی كانوونی یه‌كه‌م/ دێسه‌مبه‌ر، شێروان دووبه‌ردانی ئه‌ندامی په‌رله‌مانی عێراق له فراكسیۆنی پارتی دیموكراتی كوردستان بۆ "وشه" گوتی، كوتله‌ی بینا كه له‌چه‌ند حزبێكی شیعه پێكدێت كاندیدی خۆیان دیاری كردووه كه ئه‌ویش محه‌مد شه‌یاع سوودانییه و ناوه‌كه‌یان راده‌ستی سه‌رۆك كۆمار كردووه بۆ ئه‌وه‌ی راده‌ستی په‌رله‌مانی بكات و ده‌نگی له‌سه‌ر بده‌ن و ببێته سه‌رۆك وه‌زیران.\nبڕیاره ئه‌مڕۆ ناوه‌كه راده‌ستی سه‌رۆك كۆمار بكه‌ن\nڕوونیشی كرده‌وه كه بڕیاره ئه‌مڕۆ ناوه‌كه راده‌ستی سه‌رۆك كۆمار بكه‌ن و ئه‌ویش راده‌ستی په‌رله‌مانی بكات و رۆژی دووشه‌م ده‌نگی له‌سه‌ر بدرێت و په‌سه‌ند بكرێت.\nئه‌و په‌رله‌مانتاره گوتی، كوتله‌ی سائیروون باسی له‌وه‌كردووه به‌شداری حكوومه‌ت ناكات و پشكی خۆی ده‌داته خۆپێشانده‌ران، بۆیه ته‌نیا كوتله‌كانی تری شیعه ماون ئه‌وانیش محه‌مه‌د شه‌یاع سودانییان بۆ ئه‌وپۆسته دیاری كردووه .\nدوای ده‌ست له‌كار كێشانه‌وه‌ی سه‌رۆك وه‌زیرانی عێراق نزیكه‌ی دوو هه‌فته تێپه‌ر ده‌بێت به‌سه‌ر ئه‌و وا ده‌یه و پێویسته له ماوه‌ی دووهه‌فته سه‌رۆك كۆمار كه‌سێك راسپێرێت بۆ ئه‌وه‌ی له په‌رله‌مان ده‌نگی له‌سه‌ر بدرێت و ببێته سه‌رۆك وه‌زیران و حكوومه‌تی نوێ دروست بكات.\nهه‌ولێر/ بڵند ئیبراهیم\nئه‌م بابه‌ته 1118 جار خوێنراوه‌ته‌وه


ئه‌گه‌ر شه‌ره‌ف هه‌بووایه!… – hkkurdistan\nHome6ئەرشیفی بابەتەکان6ئه‌گه‌ر شه‌ره‌ف هه‌بووایه!…\nئه‌گه‌ر شه‌ره‌ف هه‌بووایه!…\nله په‌یوه‌ند به زیادبوونی دیارده‌ی ژنكوژییه‌وه…\nسه‌رئه‌نجام دوای ئه‌وه‌ی كوشتنی زه‌هرا سه‌ر و دڵی كۆمه‌ڵگه‌ی گرت، دیسان سه‌ردێڕی هه‌واڵی به‌شێك له میدیا بینرا و بیستراو و میدیا كۆمه‌ڵایه‌تیه‌كان بۆوه به كوشتنی ژنان. سه‌خته له‌پاڵ تێپه‌ڕاندنی ڕۆژانێكی پڕ هه‌ژاری و برسێتی و بێموچه‌یی و نه‌خۆشی و مه‌رگی به‌لێشاوی مرۆڤه‌كانی پاڵ ده‌ستتدا ئه‌م هه‌واڵانه‌ی ژنكوژیش هێنده‌ی تر هه‌راسانت بكات. له‌وه‌ش بێزاركه‌رتر ئه‌وه‌یه سه‌رۆكی حكومه‌ت ڕایبگه‌یه‌نێ نیگه‌رانه و خۆی وته‌نی’’هیچ شه‌ره‌فێك له ژن كوشتندا نییه‘‘ و گوایه وه‌زیری ناوخۆی ڕاسپاردووه بۆ دڵنیابوون له‌وه‌ی تۆمه‌تبار به سزای خۆی بگات!  به‌ڵام لای هه‌مووان پرسیاره كه به ڕاستی ئه‌گه‌ر ئه‌مه هه‌ڵوێستی ده‌سه‌ڵاته، بۆچی ئه‌م دیارده‌یه له‌م ماوانه‌دا زۆر زیادی كردووه، هه‌رچه‌نده كه ٣٠ ساڵیشه ژنكوژی به‌ربڵاوه؟\nئێمه كۆمۆنیسته‌كان هه‌میشه وتوومانه و جارێكی تریش جه‌ختی لێ ئه‌كه‌ینه‌وه كه بۆرژوازی له هاتنه سه‌ر ده‌سه‌ڵاتیه‌وه له دوای ڕاپه‌ڕینه‌وه به ژنكوژیه‌وه هاته مه‌یدان. دیارده‌ی كوشتن و ئه‌وه‌ی ئێمه پێمان وتووه تیرۆری ژنان له‌وێوه سه‌رچاوه‌ی نه‌گرتووه كه ئه‌م حزبه سه‌ره‌كیانه‌ی ده‌سه‌ڵات (سه‌ره‌تا یه‌كێتی و پارتی و دواتر و ئێستاش ئه‌وانی دی له‌گه‌ڵیان) خێڵه‌كین و هه‌ر خۆیان عه‌شائیرین و ئه‌و فه‌رهه‌نگ و كولتوره سیاسی و كۆمه‌ڵایه‌تیه‌ی هه‌یانه بۆته مایه‌ی ده‌ستكردن به‌و كه‌مپینی ژنكوشتنه و ئێستاش به لێشاو و ده‌یان هه‌زاری تێپه‌ڕاندووه.\nزۆر به كورتی ئه‌مه‌وێ ئه‌وه بڵێم دوای ڕاپه‌ڕین كه فه‌زای كۆمه‌ڵگا یه‌كسه‌ر كرانه‌وه‌یه‌كی به‌خۆیه‌وه بینی و چینی كرێكار و كۆمۆنیزم سه‌ریان به‌رزكرده‌وه و جوڵانه‌وه‌ی شوراكان سه‌ریهه‌ڵدا. له‌پاڵ ئه‌مه‌دا هاتنه مه‌یدانی جه‌سورانه‌ی ژنان هاته‌ئاراوه: ژنانی چه‌كداری ناو شوراكان، ژنانی ڕاپه‌ڕیوی كرێكاران له دژی خاوه‌نكار و به‌ڕێوه‌به‌ره به‌عسیه‌كان، ژنانی ناو گه‌ڕه‌كه‌كان كه بووه دیارده‌یه‌كی جوان و خه‌باتكارانه‌ی كۆمه‌ڵگه‌ی كوردستان بۆ مۆرلێدانێكی پێشكه‌وتوو و ڕادیكاڵانه‌تر. ناسیۆنالیزمی كورد وه‌ك بزووتنه‌وه‌یه‌كی بۆرژوازی ئه‌بوایه به‌ره‌نگاری كرێكار و كۆمۆنیزم بوایه‌ته‌وه، له‌م نێوه‌دا شتێك كه به‌رگه‌ی نه‌ئه‌گرت هاتنه مه‌یدانی ژنان بوو. بۆیه له‌وێوه ویستی هێرشه‌كانی ده‌ست پێ بكات، كه‌مپه‌ینی ژنكوشتن بوو له‌ژێر ناوی به‌عسیبوون و له‌شفرۆشیدا. له‌كاتێكدا هه‌مووان هه‌ر زوو زانییان كه مه‌له‌فی گه‌وره‌ی به‌عسی بوون هی گه‌وره سه‌ران و به‌رپرسه‌كانی خۆیان بوون و هه‌ر ئه‌وانیش بوون دۆخی ناله‌باری خه‌ڵك و بژێوی خێزانه‌كانیان به‌د به‌كارهێنا و ژنانیان ڕاپێچی له‌شفرۆشیه‌كی فراوان كرد.\nكوشتنی ژنان له هاتنه سه‌ر ده‌سه‌ڵاتی ئه‌مانه‌وه ده‌ستی پێكرد، به‌ڵام ئه‌وه ٣٠ ساڵه درێژه‌ی هه‌یه. هیچ ڕاستیه‌ك له‌وه‌دا نییه وا دابنرێ ئه‌وان هه‌وڵی بنبڕكردنی كوشتنی ژنان و كوشتن له‌سه‌ر ناموس و نه‌هێشتنی توندوتیژی له دژی ژنان و یان لانی كه‌م كه‌مكردنه‌وه‌ی ئه‌م دیاردانه‌یان دابێت! هه‌مووان ئه‌زانن له‌به‌رامبه‌ر به كوشتاری ژناندا، یان لێبوردنی گشتییان بۆ ده‌ركردوون یان هه‌تا به‌شێوه‌یه‌كی فه‌رمی و له ئاستی كۆمه‌ڵایه‌تیدا پاساویان بۆ هێناوه‌ته‌وه. یان ئه‌وه‌تا ئه‌یبینین له كه‌یسێكی وه‌ك ئه‌وه‌ی سێوان قادردا سزای له‌سێداره‌دانیان بۆ بكه‌ری تاوانه‌كه ده‌ركردووه. له‌وانه‌ی یه‌كه‌مدا یانی به‌كرده‌وه داڵده‌ی ژنكوژانیان داوه، ئاخر سه‌یره پێت وابێ بزووتنه‌وه و ئه‌حزابێك به ژنكوشتن ده‌ستیان به سه‌قامگیركردنی ده‌سه‌ڵاته‌كه‌یان كردبێ، ئێستا داڵده‌ی تاوانباران نه‌دات! حاڵه‌تی دووه‌میشیان یانی به‌ڕه‌سمیكردنه‌وه‌ی تاوان و ئینسانكوژی له‌لایه‌ك و لابردنی چاوی تاوانكاریی له‌سه‌ر خودی ده‌سه‌ڵات له‌لایه‌كی تره‌وه.\nئه‌مانه ده‌رخه‌ری ئه‌وه‌ن كه ئه‌وان نوێنه‌ری چینێكن، چینی بۆرژوازی، كه بنه‌مای به‌ڕێوه‌چوونی ئابوری سیستمه‌كه‌یان وا ئه‌خوازێ ژن پله‌دوو و كه‌متر و چه‌وساوه‌تر بێ تاكو ڕیزی چینایه‌تی كرێكاران شه‌ق و په‌ق بكه‌ن. ئه‌مه تایبه‌تمه‌ندێتی چینایه‌تی كۆمه‌ڵگه‌ی سه‌رمایه‌داریه و له پێشكه‌وتووترین وڵاتدا به لێووردبوونه‌وه‌یه‌كی كه‌م به ئاشكرا به‌ڵام به شێوازی جیاجیا ئه‌بینرێت. له كوردستاندا له‌وه‌ش زیاتر، كارێكیان كردووه ژنان مه‌منون بن بهێڵن زیندوو بمێننه‌وه. به‌ڵام ئه‌وه‌ی كه له‌م دواییانه‌دا دیارده‌ی كوشتن به گشتی و كوشتنی ژنانیش به تایبه‌تی زیادی كردووه زاده‌ی هه‌لومه‌رجێكی قه‌یراناویه. قه‌یرانێكی سه‌راپاگیری ئابوری و سیاسی و حكومه‌تی و ئیداری كه ده‌سه‌ڵاتی بۆرژوا_كوردایه‌تی تێیكه‌وتووه گۆڕیویه‌تی به نانه‌وه‌ی پشێوی كۆمه‌ڵایه‌تی و یه‌كه‌مین كه‌سانیش كه‌به‌سه‌ریاندا شكابێته‌وه ژنانن، بۆ؟ چونكه سیستەمه ئابوری و كۆمه‌ڵایه‌تی و سیاسیه كه ژنی به كه‌م و پله دوو داناوه، وه‌ك بوونه‌وه‌ری زه‌لیل و ژێرپێخراو جێگیری كردوون. ته‌ماشاكه‌ن، ساڵه‌هایه جگه له‌و كوشتارو كێشانه‌ی باسكران، هاوسه‌رگیری مناڵان چه‌ند زیادی كردووه. كێ مۆڵه‌تی پێئه‌دات؟ گه‌ر ده‌سه‌ڵات جڵه‌و بۆ مه‌لا و شه‌ریعه‌تێكی دژه ژن و مناڵ شل نه‌كات چۆن مه‌لاكان سه‌ربه‌خۆ ئه‌توانن كچان ماره‌بكه‌ن؟ گه‌ر له دیوه‌خانی په‌رله‌مانه‌كه‌ی ئه‌وانه‌وه بڕیاری چه‌ند ژنه په‌سه‌ند نه‌كه‌ن، كێ له ده‌ره‌وه و ناوه‌وه‌ی دادگاكانه‌وه چه‌ند ژنێك بۆ پیاوێك ڕیز ئه‌كات؟ له‌كاتێكدا ژنی یه‌كه‌م و دووه‌م و سێهه‌میش ناچارئه‌كه‌ن كه بڵێت به خۆشحاڵیه‌وه ڕێی به هاوسه‌ره‌كه‌ی داوه ژنی تر بهێنێته‌وه؟ …. وه هه‌زاران نمونه‌ی تر. ئیتر بێگومان كاتێك قه‌یران و بێكاری و نه‌بوونی و بێمووچه‌یی و بێخانه‌ولانه‌یی و نه‌خۆشی زیاتر یه‌خه‌ی كۆمه‌ڵگا ئه‌گرێت، به‌شێكی زۆری به‌سه‌ر ژناندا ئه‌شكێته‌وه كه كراون به مه‌زڵومترین به‌شی كۆمه‌ڵگه.\nله په‌یوه‌ند به كه‌یسی زه‌هراشه‌وه له كاتێكدا كه مه‌سرور بارزانی ئه‌و قسه‌یه ئه‌كات، هه‌ر كه‌ناڵی ڕوداوه‌كه‌ی سه‌ر به خۆیان مایك ئه‌خاته به‌رده‌م عه‌شیره‌تێك كه چه‌ك به‌ده‌ستی خۆیانن و هاوكاتیش به ته‌له‌فون بكه‌ر دێنێته سه‌ر هێڵ و به ئاشكرا ئه‌ڵێ تاكو ’’دۆسته‌كه‌ی زه‌هرا خۆی ته‌سلیم نه‌كات، ئه‌و خۆی ته‌سلیم ناكات‘‘. سه‌یری ئه‌م سیناریۆیه بكه‌ن بۆ داتاشینی تۆمه‌تی ناموسی بۆ زه‌هرا كه لێیه‌وه ئه‌یانه‌وێ هه‌ڕه‌شه‌یه‌ك بۆ هه‌موو ژنان بنێرن! ئه‌مه ئه‌و سیناریۆیه‌مان بیرئه‌خاته‌وه كه له كاتی كوشتنی دونیادا پارتی مایكی خسته به‌رده‌م خه‌ڵكانێك به ئاكشرا بڵێن كه گه‌ر كچ و ژنی ئه‌وانیش وابكات هه‌ر ئه‌یكوژن چونكه مه‌سه‌له‌كه ناموسه!\n’’هیچ شه‌ره‌فێك له ژنكوشتندا نییه‘‘ ڕسته‌یه‌كی بێتامه كه له ناوجه‌رگه‌ی ئه‌وروپای پێشكه‌وتووشدا ده‌سه‌ڵاته بۆرژوازیه‌كان به‌كاری ئه‌هێنن و كه‌چی به ڕێزگرتن له فره‌كولتوری و پاره ته‌خشان كردن بۆ لیده‌ری ڕه‌وه‌نده به ناو موسڵمانه‌كان و دانانیان به سه‌رۆكی ئه‌و ڕه‌وه‌ندانه چه‌ندین ژن له پاڵ ده‌ستیاندا ئه‌كوژرێ، له ناو خێزانه‌كاندا لێیان ئه‌درێ و سوكایه‌تیان پێئه‌كرێ و په‌راوێزیان ئه‌خه‌ن، ئه‌و ’’شه‌ره‌فه‌یان‘‘ هه‌ر نه‌جوڵا تا كۆتایی پێ بهێنن!مه‌سه‌له‌كه بۆ كوردستانیش هه‌روایه، ئه‌گه‌ر’’ شه‌ره‌ف‘‘ به مانای شكۆی ئینسانی له‌و ده‌سه‌ڵاته‌دا هه‌بووایه، خاوه‌نی ئه‌و تاوانكاری و سیناریۆ چه‌په‌ڵانه نه‌ئه‌بوو.\nكه‌واته چینێكی ده‌سه‌ڵاتدار كه له ژنكوژیه‌وه ده‌ستیپێكرد، له‌به‌رامبه‌ریدا بزووتنه‌وه‌ی یه‌كسانیخوازی و حه‌قخوازانه‌ی ژنانیش ئه‌بێ نوكی ڕمی خه‌باتیان بكه‌نه ئه‌و چینه باڵاده‌سته. به لابردنی ئه‌وان له‌سه‌ر ده‌سه‌ڵات ده‌رگایه‌كی گه‌وره بۆ بزووتنه‌وه‌ی یه‌كسانیخوازی ژنان ئاوه‌ڵا ئه‌بێت تا مافی زیاتر له ئازادی و یه‌كسانی جێگیر بكات. به‌ڵام پێشگرتن به كوشتنی ژنان ناكرێ و نابێ حه‌واڵه‌ی ئه‌و كاته بكرێ و پێویسته گیانی به‌رگری له كۆمه‌ڵگه‌دا به‌رامبه‌ر به كوشتنی ژنان به‌هێزبكه‌ین و بیهێنینه مه‌یدانه‌وه. ژنكوژی و تاوانی ده‌ستدرێژی و لاقه‌كردن و لێدان و سوكایه‌تی و ناچاركردنیان به خۆسوتاندن به وجود و مانه‌وه‌ی ئه‌مان له‌سه‌ر ده‌سه‌ڵات بنبڕ نابێ یان هه‌تا كه‌م نابێته‌وه، مه‌گه‌ر جووڵانه‌وه‌یه‌كی به‌هێزی سه‌راپاگیر ناچاریان بكات هه‌ندێ یاسا و ڕێسای توند له‌به‌رامبه‌ر ئه‌و تاوانكاریانه‌دا بگرنه به‌ر. له ده‌ره‌وه‌ی وڵاتیش به‌ڕاستی ئه‌بێ به‌جۆرێك ڕسوا بكرێن كه نه‌توانن سه‌ر به‌رز بكه‌نه‌وه و به‌و جۆره قسانه‌وه كه گوایه دژی كوشتنی ژنان خۆیان با بده‌ن!\nئه‌گه‌ر نا، هه‌ر چاوه‌ڕوانیه‌ك له‌م ده‌سه‌ڵات و حكومه‌ته كه دۆخی ژنان به‌ره‌و باشی ببات و به‌و قسانه تێبكه‌وێ كه مه‌سرور ئه‌یكات ئه‌چێته خانه‌ی ته‌سكبینیه‌كی فیمینیستیه‌وه كه چاوی له‌وه‌یه ده‌سه‌ڵاتێك كه وه‌ك ئه‌ژدیها ئه‌سڵه‌ن مناڵانی هه‌ژاری ئه‌م مه‌مله‌كه‌ته قوتئه‌دا بێت و ’’سۆز و به‌زه‌یی‘‘ ده‌رهه‌ق به ژنان نیشان بدات!\n٢٣ ی ئه‌پریلی ٢٠٢١


- كۆمه‌ڵه‌ی مافی مرۆڤی کوردستان\nبەپێی هەواڵی گەیشتوو بەکۆمەڵەی مافی مرۆڤی کوردستان و لە ناوەندی ڕاگەیاندن و چاپەمەنی یەكینەكانی پاراستنی گەل- یەپەگە، هێرشی دەوڵەتی توركیا و ئەو هێزانەی كە لەژێر فەرمانی ئەودان بۆسەر كانتۆنی عەفرین زیادی كردووە، سوڕانەوەی فڕۆکەکانیش بە ئاسمانی کۆبانێ بەردەوامە.\nبەگوێرەی هواڵەکە :لە بەشێکی ڕاگەیاندراوەكەی یەپەگەدا هاتووە لە ئەنجامی هێرش و پێشێلكارییەكانی سوپای توركیا لە حەوت ڕۆژی ڕابردودا ئاشكرا كراوە، کە تێیدا هاتووە، لەڕۆژی 20ی ئەم مانگەدا ئەو چەتانەی كە بەفەرمانی سوپای توركیا كار دەكەن، بە هاوەن گوندی مارانەز و گردی قەستەلێیان هاوه‌نباران کردووە کە سەر بە ناوچەی عەفرینن، هاوکات لە هەمان ڕۆژدا بەچەكی هاوەن تۆپبارانی گوندی باسێفان-ی سەر بەناوچەی عەفرینیان کردووە.ئاماژە بەوەش كراوە كە لەشەوەی 20ی ئەم مانگەدا، سوپای توركیا بەچەكی قورس، هێرشی كردوەتە سەر گوندی كۆران، كە دەكەوێتە ڕۆژهەڵاتی كۆبانێ.\nهەروەها لەڕۆژی 21ی ئەم مانگەدا لە نێوان كاتژمێر 11-12ی نیوەڕدا، هێزەکانی گرێدراوی توركیا، بە چەكی دۆشكە و ئاڕ بی جی، تەقەیان لە گوندی باسوفان-ی سەر بەناوچەی عەفرین كردووە.\nهەمدیسان ڕۆژی 22ی ئەم مانگەدا، فڕۆكە جەنگیەكانی سوپای توركیا بەسەر ڕۆژئاوای شاری كۆبانێدا گەڕاون، لەهەمان ڕۆژدا سوپای توركیا بەچەكی قورس هێرشی كردۆتە سەر گوندی سلێپ قیران، هەروەها هاتووە كە لە كاتژمێر 1ی هەمان شەودا، هێزەکانی سەر بەتوركیا بەچەكی دۆشكە هێرشیان كرد‌وتە سەر گردی برینداران-ی ناوچەی عەفرین، لەلایەكی ترەوە كاتژمێر 10ی هەمان شەو، بە چەكی دۆشكە هێرشیان كردۆتە سەر گوندی ماراناز ی ناوچەی عەفرین.\nلەلایەکیترەوە بەچەكی دۆشكە و تانك و تۆپ و هاوەن، هێرشیان كردۆتە سەر گوندی ئەلقامی، سەر بەناوچەی عەفرین،\nلەڕۆژی 23ی ئەم مانگەدا، چەتەكانی گرێدراوی سوپای توركیا، بە هاوەن هێرشیان كردۆتە سەر گوندی باسێفان و گردی شەهید شیلان، هەروەها بەچەكی دۆشكە هێرشان كردۆتە سەرگوندی ماراناز، سەر بەناوچەی عەفرین.\nلە 24ی ئەم مانگەدا هێزەکانی گرێدراوی سوپای توركیا، بە هاوەن هێرشیان كردۆتە سەر گوندی باسوفان و فڕۆكە جەنگیەكانی سوپای توركیاش بەسەر سنوری ڕۆژئاوای كۆبانێ دا سوڕاونەتەوە.\nلە ڕۆژی 25ی ئەم مانگەدا، فڕۆكە بێ فرۆكەوانەكانی سوپای توركیا، كە بۆ چاودێریكردن بەكاریدەهێنن، لەگەڵ فرۆكە جەنگیەكانیاندا بەسەر ئاسمانی ڕۆژئاوای شاری كۆبانێ- دا سوڕاونەتەوە.\nلەكۆتایی ڕاگەیاندراوەكەدا هاتووە، لە ڕۆژی 26ی ئەم مانگەدا، چەتەكانی گرێدراوی سوپای توركیا دیسان بە هاوەن هێرشیان كردۆتەوە سەر گوندەكانی باسفان و ماراناز-ی سەر بەناوچەی عەفرین.\nجێگەی باسە کە دەوڵەتی تورکیا لەهەمبەر بێ هێزکردنی ئەو هێزانە دژبە داعش لەشەڕدان لەگەڵ هێزی هاوپەیمان بەردەوامە لە پەلاماردانی ناوچە کوردنشینەکان،کەڕۆڵی سەرەکیان هەبووە لەشەڕی دژبەتیرۆر.\n← Previous کۆبوونەوەی ناڕەزایی کرێکارانی دەرکراوی کۆمپانیایی” سەبا پۆڵای زاگرۆس “\nژیانی گیراوێکی سیاسی کورد لە مەترسیدایە Next →\nچوار زیندانی بۆکانی بە دوورخستنەوە بۆ شاری ئێرانشار مەحکووم کران\nدووکەس لەشارۆمەندانی خەڵکی شووش بەحوکمی دادگای شۆڕشی ئەهواز بەزیندان مەحکووم کران\nورمێ؛ هاولاتییەک بە دانانی بارمتە بە شێوەی کاتی ئازاد کرا\nکۆڵبەرێکی کورد بە دەستی هێزە سەربازیەکانی ئێران کوژرا


رۆحانی: هیچ سنووریەک بۆ بەرنامەی موشەکی قەبووڵ ناکەین – زاگرۆس پۆست\nماڵەوە / ئێران / رۆحانی: هیچ سنووریەک بۆ بەرنامەی موشەکی قەبووڵ ناکەین\nرۆحانی: هیچ سنووریەک بۆ بەرنامەی موشەکی قەبووڵ ناکەین\nیه‌ك شه‌ممه 27 ئازار 2016\tئێران, هەواڵ 100 جار خوێنراوه‌ته‌وه\nوەزیری دەرەوەی رژیمی ئیسلامی دەڵێت هیچ سنووریەک بۆ بەرنامە موشەکییەکی خۆی دانانێت و بەردەوام دەبێت لە بەرنامەکانی خۆیان.\nمحەمەد جەواد زەریف رایگەیاندوە کە لەسەر بریاری “رۆحانی” رژیمی ئیسلامی توانای نیزامی خۆیی بەهێز دەکات و هەروەها ئاماژەی بەوە کرد کە رژیمی ئیسلامی هیچ سنوورێك بۆ بەرنامەی موشه‌كی خۆی دانانێت و ئه‌و پرۆگرامه هیچ په‌یوه‌ندییه‌كی به‌به‌رهه‌مهێنانی چه‌كی ئه‌تۆمییەوە نییه.\nجێگەی ئاماژەیە کە ئه‌م وتانەی “زه‌ریف” له‌كاتێكدا دێت كه وه‌زاره‌ت خه‌زێنه‌ی ئه‌مریكا دوو كۆمپانیای ئێرانی به‌ناوه‌كانی “كۆمپانیای نووری و موحه‌د” كه پاڵپشتی به‌رنامه موشه‌كییه‌كانی ئێران ده‌كه‌ن بایكۆت ده‌كات و سزایان به‌سه‌ردا سەپاندوە.


ھەرێم و بەغدا ڕێکەوتن.. SNN وردەکاریی ئاشکرادەکات\nوەفدەکەی ھەرێم بۆ سەردانی بەغدا چاوەڕوانی وەڵامی حکومەتی عیراق دەکات، پەرلەمانتارێکی کوردیش لەئەنجومەنی نوێنەران زانیاری زیاتر لەوبارەیەوە ئاشکرادەکات و ڕاشیدەگەیەنێت، "بەشێوەی سەرەتایی ڕێکەوتن کراوە، ئەو وەفدەش گفتوگۆ لەسەر وردەکاریەکان دەکات".\nبەگوێرەی ئەو زانیاریانەی دەست SNN کەوتون، وەفدێکی حکومەتی ھەرێم سەردانی بەغدا دەکات و لەگەڵ بەرپرسانی باڵای حکومەتی عیراق کۆدەبێتەوە، وەفدەکەی ھەرێمیش پێکھاتوە لەئاوات شێخ جەناب وەزیری دارایی و ڕێباز حەملان یاریدەدەری سەرۆک وەزیران بۆ کاروباری دارایی و چەند بەرپرسێکی دیکەی باڵای حکومەت.\nشیروان میرزا ئەندامی لیژنەی دارایی لەئەنجومەنی نوێنەرانی لەلێدوانێکدا بۆ SNN زانیاری زیاتر لەبارەی سەردانی ئەو وەفدەوە ئاشکرادەکات و ڕایدەگەیەنێت، "بڕیارە لیژنەیەکی حکومەتی ھەرێم کە لەوەزیری دارایی و پلاندانان و چەند وەزیرێکی دیکەی تێدایە، وەک وەفدی دانوستانکار سەردانی بەغدا بکات".\nسەبارەت بەئەندامێتی ڕێباز حەملان لەوەفدی دانوستانکاری ھەرێم و سەردانی بۆ بەغدا، شیروان میرزا وتی:"تائێستا بەتەواوی ناوی وەفدەکە ئاشکرانەکراوە، بەڵام ناوی ڕێباز حەملانیش ھاتوە".\nلەبارەی ئامانجی سەردانەکەو کۆبونەوەی عیراق و ھەرێم، ئەندامەکەی لیژنەی دارایی ئاشکرایکرد، "وەفدی دانوستانکاری ھەرێم گفتوگۆ لەسەر نەوت و بودجەی ھەرێم دەکات".\nپەرلەمانتارە کوردەکە نەیشاردەوە، "پێشتر مەبدەئیی ڕێکەوتن لەنێوان ھەردولا کراوە، ئەم وەفدەش وەک وەفدی ھونەری لەسەر وردەکاریەکان گفتوگۆ دەکات، ناوی وەفدەکەش نێردراوەو چاوەڕوانی بەغدا دەکەن تا کاتێکیان بۆ دیاریبکات بۆ سەردانەکە"\nئەوەشی وت:"بەھۆی سەرقاڵبونی بەرپرسانی بەغدا لەچەند ڕۆژی ڕابردودا بەمەراسیمی عاشوراوە، چاوەڕواندەکرێت لەچەند ڕۆژی داھاتودا بەغدا وەڵامی ھەرێم بداتەوەو وەفدەکەش سەردانەکە ئەنجامبدات".\nهەفتە پێشتر - Sep 11 2019 11:22AM


دانی ئەلڤێس یاریزانی پێشوی یانەی بەرشەلۆنە لەسەر نامەی ماڵئاواییەكەی لیۆنێل میسی بۆ لویس سوارێزی هاوڕێی دەڵێت "ئیدارەی بەرشەلۆنە هیچ شتێك لەبارەی رێزگرتن نازانن". نیمار داسیلڤا ئەستێرەی پێشوی هەمان یانە و ئێستای یانەی پاریس سانجێرمانی فەرەنسی-یش دەڵێت "جێی سەرسوڕمانە، چۆن ئەو كارانە دەكەن؟".\nدوای ماڵئاواییكردنی لویز سوارێز و جێهێشتنی یانەی بەرشەلۆنە بەرەو ئەتلەتیكۆ مەدرید، میسی لە نامەی ماڵئاواییدا نوسیبوی "تۆ یەكێكی لە گرنگترین یاریزانەكانی مێژوی یانەكە (سوارێز).. نەدەبوایە بەو شێوەیە دەربكرایتایە، كە كردیان، شایستەی ئەوە نەبویت، بەڵام لەم قۆناغەدا هیچ شتێك توشی سەرسوڕمانم ناكات".\nلای خۆیەوە دانی ئەلڤێس سەبارەت بە نامەكەی میسی نوسیویەتی "بۆ بەدبەختی ئەوە راستییەكە و هەمیشە هەیە لە سەردەمانێكی كۆنەوە و ساڵ بەساڵ تەئكیدكراوەتەوە، بابەتەكە پەیوەندی بە بردنەوە یاخود دۆڕانەوە نییە، بابەتەكە پەیوەندی بە رێزگرتنەوە هەیە و ئەوان هیچ شتێك لەبارەی رێزگرتن نازانن".\nلای خۆیشیەوە نیمار دا سیلڤا نوسیویەتی "جێی سەرسوڕمانە، كە چۆن ئەو كارانە دەكەن؟"، ئەوەش لەلایەن چاودێرانی وەرزشییەوە وا لێكدەدرێتەوە نیمار دەیەوێت ئەوە پیشانبدات خۆی بەرشەلۆنەی جێنەهێشتوە و ئیدارەی یانەكە هۆكار بوە.\nهەندێك پێیانوایە نیمار دەیەوێت كارتەكان هەڵگێڕێتەوە بۆئەوەی هاندەرانی بەرشەلۆنە ئەوە لەبیربكەن، كە ئەو لە یانەكە هەڵاتوە و یەكەم بزمار بوە لە تابوتی بەرشەلۆنە درا، هەندێكی تریش پێیانوایە نیمار دەیەوێت ئیدارەی بەرشەلۆنە بڕوخێنێت، چونكە ئەوان هۆكاری ئەوە بون لە یانەكە بڕوات.\nهەروەها بۆچونی ئەوەش هەیە، ئەو هێرشانەی میسی بۆ سەر ئیدارەی یانەكە بەتایبەتی بارتۆمیۆی سەرۆكی یانەكە بەهۆی ئەوەوەیە سوارێز هاوڕێی نزیكی میسییە نەك ئەوەی سودی بۆ یانەكە هەبێت، هەروەك هەندێك پێیانوایە میسی تائێستاش بریندارە، بەڵام لە یاریگادا هەوڵی تەواوی خۆی دەخاتەگەڕ.


لێکۆڵینەوەیەکی نوێ: هیچ پەیوەندییەک لەنێوان ئەسپرین و کۆرۆنادا نییە\n11/06/2021 300 جار خوێندراوه‌ته‌وه\nهەرچەندە لەماوەکانی رابردوودا بۆچوونێک باو بوو بەوەی خواردنی ئەسپرین ئەگەری رزگاربوون لە ڤایرۆسی کۆڕۆنا زیاد دەکات، بەڵام لێکۆڵینەوەیەکی نوێی زانکۆی ئۆکسفۆردی بەریتانی ئەو بۆچوونەی پووچەڵ کردۆتەوە.\nبەگوێرەی رۆژنامەی "دەیلی مەیڵ"ی بەریتانی، زاناکانی زانکۆی ئۆکسفۆردی بەریتانی بۆیان دەرکەوتووە کە دەرمانی ئەسپرین کە نرخێکی هەرزانی هەیە و بەشێوەیەکی فراوان بەکاردەهێنرێت، لەرزگارکردنی ئەوکەسانەی بەهۆی تووشبوون بە ڤایرۆسی کۆڕۆنا داخڵی نەخۆشخانەکان کراون کاریگەریی نییە.\nپێشتر زاناکان رایانگەیاندبوو کە ئومێدەوارن بەڵگەیەک بەدەست بهێنن کە بیسەلمێنێت ئەسپرین یارمەتی تووشبووانی کۆڕۆنا دەدات و لەتووشبوون بە جەڵتەی لوولەکانی خوێن دەیانپارێزێت، بەڵام دەرکەوتووە کە ئەو دەرمانە ڕێگری ناکات لە کەمکردنەوەی ئاستی گیان لەدەستدان بە ڤایرۆسەکە.\nلێکۆڵینەوەکەی زانکۆی ئۆکسفۆرد کە ١٥ هەزار تووشبووی کۆڕۆنای گرتۆتەوە، دوای ئەوەی نیوەی ئەو کەسانە رۆژانە ١٥٠ میلیگرام ئەسپرینیان پێدرا، لەکاتێکدا نیوەکەی تریان چاودێری پزیشکی ئاساییان پێشکەش کرا.\nلەئەنجامدا دەرکەوت کە هیچ بەڵگەیەک نییە بیسەلمێنێت کە ئەسپرین ڕێژەی گیان لەدەستدان بە ڤایرۆسەکە کەمدەکاتەوە، بەوپێیەی دوای ٢٨ رۆژ لە پێدانی دەرمان پێیان، هەردوو گرووپەکە یەکی ١٧ کەسیان گیانیان لەدەستدا.


وەزیری سامانە سروشتییەکان دەستی لەکارکێشایەوە\n26/05/2022 ژمارەی بینراو 136\nکەمال ئەتروشی وەزیری سامانە سروشتییەکانی حکومەتی هەرێمی کوردستان دەستی لەکارکێشایەوە، نووسینگەی سەرۆکی حکومەتیش راگەیەندراوێکی بڵاوکردووەتەوە و دەڵێت:" وەزیری ناوبراو بەمەبەستی وەرگرتنی چارەسەر، مۆڵەتی وەرگرتووە و بەهۆی ئەوەی پرۆسەی چارەسەرییەکەی کاتی زیاتری دەوێت، بە ویستی خۆی دەستلەکارکێشانەوەی پێشکەش کردووە و مەسرور بارزانیش پەسەندی کردووە."\nنوسینگەی سەرۆکی حکومەتی هەرێمی کوردستان راگەیەندراوێکی لەبارەی دەست لەکارکێشانەوەی وەزیری سامان سروشتییەکان بڵاوکردووەتەوە و دەڵێت:" لە ماوەی ڕابردوودا باری تەندروستیی دکتۆر کەمال ئەتروشی وەزیری سامانە سروشتیەکان جێگیر نەبووە، بۆیە چەندین جار بە مەبەستی چارەسەری مۆلەتی وەرگرتووە. ئێستاش دووبارە بە مەبەستی چارەسەری، بە نیازە سەردانی دەرەوە بکات و پرۆسەی چارەسەریشی کاتی زیاتری پێویستە. لە بەر ئەو هۆیە بەڕێزیان بە ویستی خۆی، دەست لە کارکێشانەوەی ئاراستەی سەرۆکی حکومەت کرد".\nلە راگەیەندراوەکەدا هاتووە، بۆ ئەوەی ئامادەنەبوونی دکتۆر کەمال ئەتروشی کاریگەریی نەرێنی لەسەر کاروباری وەزارەت نەبێت، سەرۆکی حکومەت دەست لە کارکێشانەوەکەی پەسەند کرد و بڕیاری داوە کە ئەو وەک ڕاوێژکاری سەرۆکی حکومەت بۆ کاروباری وزە، بە پێی توانا و دۆخی تەندروستیی، لە خزمەت بەردەوام بێت.\nئاماژەی بەوەشکرد، لە هەمان کاتدا کەمال محەمەد ساڵح وەزیری کارەبا راسپێردرا، بە وەکالەت کاروباری وەزارەتی سامانە سروشتیەکان بەڕێوە ببات.


ئەنجوومەنی وەزیران وەڵامی دارایی بۆ پلەبەرزكردنەوەی فەرمانبەران ناداتەوە – تۆڕی میدیایی خەڵک\nئەنجوومەنی وەزیران وەڵامی دارایی بۆ پلەبەرزكردنەوەی فەرمانبەران ناداتەوە\n2019/05/04 - 8:09 PM\nدوای ئەوەی هەولێر و بەغدا گەیشتنە ڕێككەوتن و بەهۆیەوە پشكی هەرێم لە بودجە زیاتر بوو، حكومەتی هەرێم توانی بڕیاری لابردنی پاشەكەوتی مووچە بدات، بەڵام تاوەكو ئێستا هیچ بڕیارێك نەدراوە بۆ ئەوەی پلەبەرزكردنەوەی فەرمانبەران، كە بەهۆی قەیرانی دارایی ڕاگیرابوو دەست پێبكاتەوە.\nسەرچاوەیەك لە وەزارەتی دارایی و ئابووری حكومەتی هەرێم بە (خەڵك) ڕاگەیاند، بڕیاری گەڕاندنەوەی پلەبەرزكردنەوەی فەرمانبەران لە دەسەڵاتی ئەنجوومەنی وەزیراندایە و وەزارەتی دارایی بەنووسراو داوای كردوە، كە پلەبەرزكردنەوە دەست پێبكاتەوە.\nسەبارەت بە دەنگۆی دەست پێكردنەوەی پلەبەرزكردنەوەی فەرمانبەران تاوەكو پلە (٥) سەرچاوەكە وتی، “وەزارەتی دارایی چاوەڕوانی ئەنجوومەنی وەزیرانە تاوەكو بڕیار بدات پلەبەرزكردنەوە دەست پێبكاتەوە بۆ سەرجەم فەرمانبەران، بەڵام تاوەكو ئێستا ئەنجوومەنی وەزیران هیچ بڕیارێكی نەداوە و وەڵامی نووسراوەكەشی نەبووە”.\nمووچە و دەرماڵە و سەرمووچە و پلەبەرزكردنەوە لە مافە چەسپاوەكانی فەرمانبەرانە بەپێی یاسای ڕاژەی شارستانی، كە حكومەتی هەرێم بەبیانووی قەیرانی دارایی بەشێكی مووچەی پاشەكەوت كرد و پلەبەرزكردنەوەشی ڕاگرت، هەرچەندە پاشەكەوتی مووچە نەماوە، بەڵام تا ئێستا مافی پلەبەرزكردنەوە بۆ فەرمانبەران نەگەڕێنراوەتەوە.\nپلەبەرزكردنەوەپلەبەرزكردنەوەی فەرمانبەرانحكومەتی هەرێمفەرمانبەران


كۆمپانیای ته‌ڵه‌بات له هه‌ولێره‌وه عێراق داده‌پۆشێت\n:: PM:11:49:15/10/2020 \nكۆمپانیای ته‌ڵه‌باتی كوێتی-ئه‌ڵمانی بڕیاره له سه‌ره‌تای ساڵی نوێ خزمه‌تگوزارییه‌كانی بۆ عێراق بگوازێته‌وه و له هه‌نگاوی یه‌كه‌میش هه‌ولێر وه‌ك باره‌گه‌ی سه‌ره‌كی خۆی له عێراق ده‌ستنیشان ده‌كات و ده‌ست به داپۆشینی شاره‌كانی تری هه‌رێمی كوردستان و عێراق ده‌كات، بۆ ئه‌وه‌ی كه‌لوپه‌لی خۆراك و خواردن بگه‌یه‌نێته ماڵه‌كان.\nله مانگی كانوونی یه‌كه‌م/دیسێمبه‌ری ئه‌مساڵ ئه‌پلیكه‌یشنی كۆمپانیاكه له عێراق ده‌خرێته خزمه‌ته‌وه و هاووڵاتییان ده‌توانن له مۆبایله‌كانیان داونلۆدی بكه‌ن و ببن به ئه‌ندام و دوای ئه‌وه‌ی له سه‌ره‌تای ساڵی نوێوه‌یش كۆمپانیاكه به فه‌رمی ده‌ست به‌كاره‌كانی ده‌كات، خه‌ڵكی ده‌توانن داوای ئه‌و كاڵا و كه‌لوپه‌له خۆراكیانه بكه‌ن، كه كۆمپانیاكه به‌شێوه‌ی دلیڤه‌ری ده‌یگه‌یه‌نێته ماڵه‌كان.\nكۆمپانیاكه ئێسته له زۆربه‌ی وڵاتانی ڕۆژهه‌ڵاتی ناوه‌ڕاست و باكوری ئه‌فریقا لقی هه‌یه و خزمه‌تی خه‌ڵكی ده‌كات و كه‌لوپه‌لی خواردن و خواردن ده‌گه‌یه‌نێته ماڵه‌كان به‌خێراییه‌كی گونجاو، ده‌یه‌وێ زیاتر ناوچه‌كه دابپۆشێ، بۆیه له هه‌ولێر وه‌ك خاڵی بڵاوبوونه‌وه له عێراق ده‌ست به‌كار ده‌بێت، ده‌یه‌وێ تا كۆتایی ساڵی 2021یش له ته‌واوی شاره‌كانی عێراق تۆڕێكی فره‌وان دابمه‌زرێنێت و خزمه‌تگوزارییه‌كانی بۆ هه‌موو هاووڵاتییانی عێراق ده‌سته‌به‌ر بكات.\nتۆماس رۆدریگز سه‌رۆكی جێبه‌جێكاری كۆمپانیای ته‌ڵه‌بات له‌وباره‌وه گوتی، عێراقییه‌كان خۆشه‌ویستی زۆریان بۆ خواردن هه‌یه و ناتوانین زیاتر چاوه‌ڕێ بكه‌ین و نه‌چینه ناو ئه‌و بازاڕه گه‌رمه‌ی عێراقه‌وه، كه خواست له‌سه‌ر ژه‌می خۆراكی ئاماده یه‌كجار زۆره و چاوه‌ڕوان ده‌كه‌ین سه‌ركه‌وتنی گه‌وره به‌ده‌ست بهێنین.\nتاكه كۆمپانیایه كه له ڕۆژهه‌ڵاتی ناوه‌ڕاست به‌شێوه‌ی ئۆنلاین خواردن به خێرایی ده‌گه‌یه‌نێته هه‌موو ماڵێك\nزیاتر گوتی، ئێمه خواردنی كولتووری به‌شێوه‌یه‌كی زۆر ناوازه به‌سه‌ر هاوبه‌شه‌كانمان دابه‌ش ده‌كه‌ین و له‌گه‌ڵ خواردنگه به ناوبانگه‌كان هاوبه‌شی دروست ده‌كه‌ین، بۆ ئه‌وه‌ی هاووڵاتییان به مۆبایله‌كانیان داوای خواردنی چێشتخانه به‌ناوبانگه‌كان بكه‌ن و به خێراییه‌كی بێ وێنه‌یش ژه‌مه خۆراكه‌كانیان پێ بگه‌یه‌نین، ئه‌مه هه‌نگاوێكی كاریگه‌ری كۆمپانیاكه‌مان ده‌بێ، بۆ داپۆشینی بازاڕی وڵاتانی ڕۆژهه‌ڵاتی ناوه‌ڕاست و باكوری ئه‌فریقا و ده‌مانه‌وێ زیاتر ناوچه‌كه دابپۆشین و هه‌نگاو به‌ره‌و وڵاتانی تری جیهان بهاوێژین.\nبه‌ڕێوه‌به‌ری جێبه‌جێكاری كۆمپانیاكه ئه‌وه‌یشی خسته‌ڕوو، كه به كردنه‌وه‌ی لقێكی كۆمپانیاكه‌مان له هه‌ولێر و دواتریش شاره‌كانی تری عێراق، ده‌توانن هه‌لی كاری زۆر بۆ گه‌نجانی عێراق ده‌سته‌به‌ر بكه‌ین، تا بتوانن له بێكاری ڕزگاریان ببێ و ببن به خاوه‌ن كار و داهاتی خۆیان.\nزۆرترین و گه‌رمترین بازاڕی ئه‌و سه‌كۆ ئه‌لیكترۆنییه بۆ گه‌یاندنی خواردن به ماڵان و دلیڤه‌ری كردنی خواردن له شاری دوبه‌ی ئیماڕاته و له زۆربه‌ی وڵاتانی تریش هاوبه‌ش و به‌شداری یه‌كجار زۆری هه‌یه و به درێژایی شه‌و و ڕۆژ كۆمپانیاكه خزمه‌تگوزاری هه‌یه و ته‌واوی ڕۆژه‌كانی هه‌فته‌یش كار ده‌كات، تا پێویستی و خواستی هاووڵاتییانی ئه‌و شارانه ده‌سته‌به‌ر بكات، كه كاریان تێدا ده‌كات.\nكۆمپانیاكه له ساڵی 2004 له كوێت دامه‌زراوه و خاوه‌نداری كۆمپانیای دلیڤه‌ری هیرۆی ئه‌ڵمانی ده‌گه‌ڕێته‌وه، سه‌ره‌تایش هه‌ریه‌ك له عه‌بدولعه‌زیز لوغانی و خالید عوتێبی كۆمپانیاكه‌یان دامه‌زراند، پاش ئه‌وه‌ی گه‌شه‌ی به‌رچاوی به‌خۆیه‌وه بینی، له ساڵی 2008 له‌لایه‌ن شێخ سه‌باح ئه‌حمه‌د سه‌باحی ئه‌میری پێشووی كوێت، خه‌ڵاتی باشترین پرۆژه‌ی بازرگانی ئه‌لیكترۆنی كوێتیان پێ به‌خشرا، له ساڵی 2010 نه‌ك ته‌نیا له كوێت، بگره له سعوودیه‌یش كۆمپانیاكه ناوبانگێكی زۆری كۆكرده‌وه و جه‌ماوه‌رێكی زۆری هه‌ردوو وڵاته‌كه له ڕێی خزمه‌تگوزاری ئۆنلاینه‌وه خواردنیان داوا ده‌كرد، هه‌نگاو به هه‌نگاو كۆمپانیاكه فره‌وانتر بوو و پێشكه‌وتنی گه‌وره‌تری تۆمار كرد، تا ژماره‌ی كارمه‌ندانی گه‌یشته هه‌زار و 250 كه‌س و دواتر كۆمپانیای دلیڤه‌ری هیرۆی ئه‌ڵمانی به بڕی 170 ملیۆن دۆلار كۆمپانیاكه‌ی كڕییه‌وه و ئه‌پلیكه‌یشنێكی تایبه‌تی به ناوی كۆمپانیاكه دروست كرد و له هه‌ردوو سیسته‌می ئه‌ندرۆید و ئای ئۆ ئێس خستییه خزمه‌تی جه‌ماوه‌ره‌وه.\nله هه‌ولێره‌وه ده‌ست پێ ده‌كات و دواتر به ته‌واوی شاره‌كانی عێراق بڵاو ده‌بێته‌وه\nله 2012 لقی له به‌حرێن و ئیماڕات و سوڵتاننشینی عومان كرده‌وه و پاش قه‌ته‌ڕ و و میسڕ و ئوردنیشی داپۆشی و به‌شێوه‌یه‌كی یه‌كجار خێرا كاره‌كانی فره‌وان بوو و ئێسته‌یش عێراقی كردووه‌ته ئامانجی خۆی و ده‌یه‌وێ به خێرایی تێیدا بڵاو ببێته‌وه.\nكاری سه‌ره‌كی ئه‌و كۆمپانیایه بریتییه له هاوبه‌شیكردن و ڕێككه‌وتن له‌گه‌ڵ چێشتخانه به ناوبانگه‌كانی هه‌ر شار و وڵاتێك و خستنه‌ڕووی مینوو و لیستی خواردنی خواردنگه به ناوبانگه‌كان له ئه‌پلیكه‌یشنه‌كه‌ی كه هاوكات نرخی خواردنه‌كان به كرێی گه‌یاندنه‌وه‌یش ده‌خاته ڕوو، ئه‌ندامانی ئه‌پلیكه‌یشنه‌كه‌ی كه به خۆڕایی ده‌توانن خۆیانی تێدا تۆمار بكه‌ن، له هه‌ر كاتێكی ڕۆژ و له هه‌ر ڕۆژێكی هه‌فته ده‌توانن داوای هه‌ر جۆره خواردنێك بكه‌ن كه حه‌زی پێ ده‌كه‌ن و له ماوه‌یه‌كی یه‌كجار كوت خواردنه‌كه‌یان پێ ده‌گات.\nڕێككه‌وتنی شنگال..گره‌نتی ئاوا نه‌بوونی خۆری كازمی له سیاسه‌تدا


18/05/2021 1210 جار خوێندراوه‌ته‌وه\nهەرچەندە دەزگاکانی ڕاگەیاندنی ئیسرائیلی بڵاویانکردەوە، ئەنجومەنی وەزیرانی سیاسیی‌و ئەمنیی بچوککراوەی ئیسرائیل (کابینێت) لەکۆبونەوەی ڕۆژی یەکشه‌ممەدا باسی لەڕازیبون بەڕاگەیاندنی ئاگربەست کە کەرتی غەززە نەکردوەو بڕیاریداوە پرۆسە سەربازییەکان لەلایەن سوپای ئیسرائیلەوە بۆسەر کەرتی غەززە بەردەوامبن، بەڵام سەرچاوە سەربازیی‌و ئەمنییەکان دەڵێن ئیسرائیل نیازی هەیە لەماوەی ئەم هەفتەیەدا هەوڵی گەیشتن بەڕێککەوتنێکی درێژخایەن لەگەڵ حەماس بدات.\nلەماوەی ڕابردوودا، هەریەک لەدەستەی پەخشی ئیسرائیل‌و ڕۆژنامەی "مەعریب" بڵاویانکردەوە، ئەنجومەنی وەزیرانی سیاسیی‌و سەربازیی بچووکراوەی ئیسرائیل (کابینێت) باسی لەپێشنیازی ئاگربەستێکی درێژمەودا نەکردووە، هەروەک میدیاکانی ئەو وڵاتەش لەزاری بەرپرسێکی سیاسیی ئەوە وڵاتەوە ئاشکرایکرد، هیچ پێشنیازێک بۆ ئاگربەست لەگەڵ حەماس لەئارادانییە، بەڵکو بەلای ئیسرائیلەوە بابەتی دیل‌و شوێنبزربووەکانی ژێر دەستی حەماس ڕەگەزێکی گرنگی دانوستانەکان دەبێت.\nچاودێران پێیانوایە، ئەو لێدوانە مانای وایە ئیسرائیل نایەوێت هاوشێوەی پێشوو ئاگربەستێکی کورتمەدا ڕابگەیەنێت، بەڵکو چاوی لەئاگربەستێکی درێژمەودایە کە لەڕێگایەوە سەربازە ڕفێنراوەکانی بگێڕێتەوە کە لەساڵی 2014وه لەژێر دەستی بزووتنەوەی حەماسدان.\nلەماوەی ڕابردوودا، لەپاڵ هەوڵەکانی ئەمریکاو میسر، هەریەک لەنەتەوەیەکگرتووەکان، ڕووسیاو قەتەر لەپێناو گەیشتن بەئاگربەست لەغەززە دەستیان بەجوڵەکردووە، هەروەک پێگەی "واللا"ی ئیسرائیلی باسی لەوەکردووە، بۆچوونی دەزگای ئاسایشی ئیسرائی ئەوەیە کە ئامانجە ویستراوەکان لەناو غەززە پێکراون، بۆیە بەردەوامبوون لەسەر هێرشکردن، واتای ئەوەی دەبێت هێرشی وشکانیی ئەنجامبدرێت، ئەوەش بەلای زۆرینەی بەرپرسە سیاسیی‌و سەربازییەکانەوە پشتیوانی ناکرێت.\nسەرچاوەیەکی ئەمنی ئیسرائیلیش بەڕۆژنامەی "مەعاریف"ی وتووە، "دەبێت هەوڵ بۆ ئاگربەستێک بدەین کە تێیدا هێڵی سوور بۆ حەماس دیاریبکرێت، دەبێت ئەو دۆخە بقۆزینەوە بۆئەوەی دیلەکانمان وەربگرینەوە".\nدرووستبوونی ئەو ئاراستەیەی ناو ئیسرائیل بۆ ڕاگەیاندنی ئاگربەست دوای زیادبوونی گوشارە نێودەوڵەتییەکان‌و تێکچوونی دۆخی مرۆیی کەرتی غەززە دێت، لەوبارەیەوە ڕۆژنامەی "هائارێتس" باسی لەوەکردووە، لەهەموو ئەو فاکتەرانە وایانکردووە ئەگەری زۆربێت لەم هەفتەیەدا ئاگربەست ڕابگەیەنرێت.\nهەروەک ئەلێکس فیشمان شرۆڤەکاری سەربازیی بەڕۆژنامەی "یەدیعۆت ئەحرانۆت"ی ڕاگەیاندووە، "ئەگەر ڕووداوێکی نوێ نەیەتەپێش، ئەوە لەم هەفتەیەدا ئاگربەست ڕادەگەیەنرێت، بەتایبەت کە پێشتر حەماس تۆپەکەی خستە گۆڕەپانی سوپای ئیسرائیل‌و ڕایگەیاند، بۆ ڕاگرتنی پرۆسە سەربازییەکان ئامادەیە".


برایان هووک: ئێمە دەمانویست ڕێژەی کڕینی نەوتی ئێران بە سفر بگەیەنین\n11:04 - 18 رێبەندان 2718\nکوردستان میدیا: بەرپرسی گرووپی تایبەتی هەنگاو لە دژی ڕێژیمی ئێران، لە وەزارەتی دەرەوەی ئامریکا، داوای لە وڵاتانی کڕیاری نەوتی ئێران کرد، کە چیدیکە نەوت لەو ڕێژیمە نەکڕن.\nبرایان هووک، لە چاوپێکەوتنێکی تەلەفزیۆنیدا لەگەڵ کاناڵی "ئێن.ئێچ،کەی" ژاپۆن، کە لە ڕۆژی سێشەممە، ١٦ی ڕێبەندان بڵاو کرایەوە، داوای لەو وڵاتانە کرد، کە لە لایەن ئامریکاوە ڕێگایان پێ دراوە نەوتی ڕێژیمی ئێران بکڕن، چیدیکە نەوت لەم ڕێژیمە نەکڕن.\nبەرپرسی گرووپی تایبەتی هەنگاو لە دژی ڕێژیمی ئێران، لە وەزارەتی دەرەوەی ئامریکا وتبووی: "ئەوەی کە ئێمە ڕامانگەیاند، ڕێگایەک بوو بۆ بە سفرگەیاندنی هەناردەی نەوتی ڕێژیمی ئێران بە خێراترین کات. ئێمە ڕازی نین بە ئاوارتەکردن یاخود بەخشینی هەندێک وڵات لە سزای گەمارۆوەکان لە داهاتوودا، جا چ ئەو گەمارۆیانە لە بارەی نەوت بێت یان هەر بابەتێکی دیکە".\nئەم بەرپرسەی دەوڵەتی ئامریکا جەختی لەوە کردووەتەوە، کە پێدانی ئیزنی کڕینی نەوتی ڕێژیمی ئێران بە هەندێک لە وڵاتەکان تەنیا لەبەر پێشگرتن لە بەرزبوونەوەی لەناکاوی نرخی نەوت لە بازاڕی جیهاندا بووە و لە ئێستادا وا دەردەکەوێت کە بەپێی پێویست نەوتی خاو لە بازاڕدا هەیە.\nلەدوای دەستپێکردنی خولی دووهەمی گەمارۆوەکانی ئامریکا بۆ سەر ڕێژیمی ئێران، بە مەبەستی پێشگرتن لە بەرزبوونەوەی لەناکاوی نرخی نەوت لە بازاڕی جیهاندا، ئامریکا ئیزنی بە حەوت وڵاتی کڕیاری نەوتی ئێران دا، کە هەتا مانگی گوڵانی ساڵی داهاتوو نەوت لە ڕێژیمی ئێران بکڕن.\nلەگەڵ پێدانی ئیزنی کڕینی نەوتی ڕێژیمی ئێران بەو حەوت وڵاتە، تەنیا وڵاتی تورکیە لە ئێستادا نەوت لە ڕێژیمی ئێران دەکڕێت و بیژەن زەنگەنە وەزیری نەوتی ئێران لە دانیشتنێکی ڕۆژنامەوانیدا جەختی لەسەر ئەو ڕاستییەکردووەتەوە و ڕایگەیاند: "لە کۆی وڵاتانی ئورووپاییدا، تەنیا تورکیە نەوت لە ئێران دەکڕێت و هیچ وڵاتێک بۆ ئێمە لەخۆبردووی ناکات".\n22:42 - 17 سەرماوەز 2719\n22:34 - 17 سەرماوەز 2719\nڕۆژی خوێندکار لە ئێراندا\n22:30 - 17 سەرماوەز 2719\n22:22 - 17 سەرماوەز 2719\nهەواڵەکانی ناوەندی هەواڵی تیشک، یەکشەممه ١٧ی سەرماوەزی ١٣٩٨\n22:16 - 17 سەرماوەز 2719\nڕێکارەکانی بەهێزکردنی کورد لە ئورووپا لە کۆبوونەوەیەکدا تاوتوێ کرا\n17:15 - 17 سەرماوەز 2719


دانوستان لە گەڵ ئەمریکا لە بەرژەوەندیی ئێران نییە - Mehr News Agency\nAP ١٣٩٧ Tir ٢٥ ١٤:٢٢\nNews Code 20289\nحوجەتولئیسلام عەلی ئەکبەر ناتق نووری لە لێدوانێک بۆ هەواڵنێری ئاژانسی مێهر لە وەڵامی پرسیار لە وتەکانی ئەم دواییەی رێبەری باڵا و سەرۆک کۆمار سەبارەت بە خۆڕاگریی گەلی ئێران هەمبەر بە ئەمریکا و نامەی هەندێک لە چالاکانی سیاسی بۆ دانوستان لە گەڵ ترامپ، ڕایگەیاند: پێشنیاری هەندێک لە چالاکانی سیاسی بۆ دانوستان لە گەڵ ئەمریکا لە هەلومەرجی ئێستادا ڕەنگە پراتیگی بێت، بەڵام لە بەرژەوەندیی وڵاتدا نییە. بە گشتی ئەو پێشنیارەی ئەوان کە بە مەبەستی دڵسۆزی کراوە حەرام نییە و ئاساییە کە بڕیاردان و هەڵسەنگاندنی کۆتایی ئەو پرسانە لە ئەستۆی رێبەری باڵای شۆڕش دایە، کە بەختەوەرانە بەڕێزیان تەواو بە سەر ڕەوتی گۆڕانکارییەکاندا زاڵن.\nڕاشیگەیاند: لە بیرمان نەچێت کە ئەو بنەما و هەلومەرجانەی کە لە ساڵانی ڕابردوو ڕەخسا و لەوان ناوبژیگەریی وڵاتی عەمان و مۆڵەتدانی رێبەری باڵا بە بەرپرسانی نیزام بۆ دانوستان لە گەڵ ئەمریکا کە بووە بنەمایەک بۆ ڕێککەوتنی مێژوویی بەرجام، بەشێک بوون لە تەگبیرە وردبینانەکانی نیزام.\nئەندامی ئەنجومەنی دیاریکردنی بەرژەوەندییەکانی نیزام لە درێژەدا وتی: سەبارەت بە سیاسەتی دەرەوەکی و ئاستەنگەکانی بەردەم دەبێ هەموو گەلی ئێران لە پێناو سەربەرزی و شەڕافەتی وڵاتەکەمان بە یەکگرتوویی تەواو و دەست لە دەستی یەکتر متمانە بە ژیریی رێبەری باڵا و دەفرایەتییە بێ وێنەکانی وڵات بۆ تێپەڕبوون لە قەیرانەکان بکەین.\nناتق نووری لە کۆتاییشدا جەختی کرد کە دەفرایەتی و توانستی وڵاتی ئیسلامیمان لە درێژەی مێژوودا بەرزتر بووە لە ئاستی هەڕەشەکان، جەختی کرد.


زیانەکانی ڕەنگکردنی قژ و ئەو ڕەنگکەری قژانەی کە بێ زیانن\nله‌لایه‌ن: - سروشت ناجی - به‌روار: 2021-10-13-12:05:00 - کۆدی بابەت: 6865\nڕەنگکردنی قژ یان بۆیەکردنی قژ، بریتییە لەو کردارەی کە تێیدا بە بەکارهێنانی سەرچاوەیەکی ڕەنگکردن ڕەنگی قژی مرۆڤ دەگۆڕدرێت بۆ ڕەنگی خوازراو، مەبەستی سەرەکی ئەم کردارە بۆ شاردنەوە و ڕووپۆشکردنی تاڵە مووە سپی و ڕەساسییەکانە، یان بۆ گۆڕینی ڕەنگی قژە بۆ ڕەنگێکی جوانتر و سەرنجڕاکێشتر.\nئایا ڕەنگکردنی قژ زیانی هەیە بۆ تەندروستی؟\nهەندێک جۆری بۆیەی قژ لەوانەیە چەند پێکهاتەیەکیان تێدابێت کە زیانبەخش بێت بۆ تەندروستی مرۆڤ، توێژینەوەکان ئەوەیان سەلماندووە ئەو بۆیەی قژانەی کە هەرزانن و کوالیتیان باش نییە پێکهاتەی کیمیایی وەک phenols و aromatic amines یان تێدایە و ئەم ماددە کیمیاییانە ژوورئۆکسیدی هایدرۆجینیان تێدایە، کە بە ئەگەری زۆرەوە زیان بە تەندروستی مرۆڤ دەگەیەنێت، ژوورئۆکسیدی هایدرۆجین پیکهاتەیەکە کە لە ئەنجامی کارلێککردنی ئاو و هایدرۆجینەوە دروست دەبێت و وەک سپیکەرەوەی موو ڕۆڵ دەبینێت بە تێکشاندنی بۆیەی میلانینی قژ و ڕەنگکردنی قژ.\nپێکهاتە زیان بەخشەکانی دیکە بریتین لە قوڕقوشم (lead) و جیوە (mercury) و پارافینیڵین دایئەماین (paraphenylenediamine یان PPD)، ئەم پێکهاتە کیمیاییانە دەتوانن ببنە هۆکاری توشبوون بە زنجیرەیەک کاردانەوەی هەستیاریی وەک هەڵوەرینی قژ و نەخۆشییەکانی پێست و کێشەکانی کۆئەندامی هەناسەدان:\nهەستیاریی پێست و نەخۆشییەکانی پێست\nماددەی کیمیاییەکانی ناو بۆیەی قژ لەوانەیە دزە بکەنە ناو پێستەوە و ببنە هۆی هەستیاریی پێست، کە ئەمەش دەبێتە هۆی چەندین کاردانەوەی هەستیاریی دیکەی وەک هەوکردنی چاو و گوێ و پێستی سەر و ڕووخسار.\nکێشەکانی کۆئەندامی هەناسەدان\nئەو دووکەڵە ژەهراوییانەی کە لەلایەن ماددە کیمیاییەکانی بۆیەوە دەردەدرێن دەتوانن ببنە هۆکاری تووشبوون بە چەندین کێشەی هەناسەدان، بەتایبەت لەو کەسانەی کە خۆیان بە دەست کێشەکانی کۆئەندامی هەناسەوە دەناڵێنن ئەگەری تووشبوونیان بەم کێشانە زیاترە لە کەسی ئاسایی، کێشەکانیش بریتین لە پژمین، کۆکە، توندی هەناسەدان و توندبوونی سنگ.\nئایا بۆیەکردنی قژ تووشی شێرپەنجەت دەکات؟\nوەک گومان دەکرێت هەندێک پێکهاتەی کیمیایی ناو بۆیەی قژ ئەگەری تووشبوونی مرۆڤ بە شێرپەنجە زیاد دەکەن، هەرچۆنێک بێت دەبێت ئەوە بزانرێت کە توشبوون بە شێرپەنجە هۆکارەکەی گۆڕانی هەڕەمەکی خانە تەندروستەکانی لەشی مرۆڤە، هەروەها چەندین توێژینەوە لەسەر پەیوەستی بۆیەی قژ بە توشبوونی مرۆڤ بە شێرپەنجەوە ئەنجام دراوە، هەرچەند ئەنجامی توێژینەوەکان جیاوازن، بەڵام بە پشت بەستن بە توێژینەوەکانی بریکاری نێودەوڵەتی بۆ توێژینەوە لەسەر نەخۆشی شێرپەنجە کە بەشێکە لە ڕێکخراوی تەندروستی جیهانی، ئەوەیان پشتڕاست کردووەتەوە کە بە ئەگەری زۆرەوە بۆیەی قژ ماددەیەکی شێرپەنجەییە بۆ مرۆڤ.\nئەو ڕەنگکەری قژانەی کە بێ زیانن\nتەنها ئەو ڕەنگکەری قژانەی کە بە تەواوی سروشتین بێ زیانن بۆ تەندروستی مرۆڤ، چونکە بۆیەی قژی ناسروشتی پێکهاتەی کیمیایی وەک، ژوورئۆکسیدی هایدرۆجین و PPD و ئەمۆنیا و قوڕقوشم و جیوەی تێدایە کە زیانبەخشن، ئەو ڕەنگکەری قژانەی کە بە تەواوی سروشتی و سەلامەت و بێ زیانن بریتین لە:\nگەڵاکانی ڕووەکی خەنە دەوەنێکی هەمیشە سەوزن کە لە ئەفریقای باشوور و باشوور و باشووری ڕۆژهەڵاتی ئاسیا دەڕوێن، خەنە ڕووەکێکی پزیشکییە کە چەندین سوودی جیاوازی هەیە، دەتوانرێت بەکاربێت بۆ چارەسەری برین و سووتان و هەوکردن و ژەهراوی بوون بە کەڕوو، هەروەها بەسوودە لە چارەسەری نەخۆشی تا و نەخۆشییەکانی پێست و جگەر.\nبەکارهێنانی خەنە بۆ ڕەنکگردنی قژ زۆر بەسوودە، ئەگەر بەکارھێنەر بیەوێت سوودەکەی زیاتر بێت دەتوانێت گەڵای چا لە ئاودا بکووڵێنێت و لەگەڵ خەنەکەدا تێکەڵی بکات، کە هۆکارە بۆ نەرمی قژ و ڕەنگێکی جوانتر.\nگەڵای چا و دەنکی قاوە\nئەم دووانە پێکەوە پێکهاتەی چالاکی ڕەنگکەریان تێدایە، قاوە و چا ناوازەن بۆ ڕەنکگردنی تاڵەکانی قژ و ڕووپۆشکردنیان، شێوازی بەکارهێنانی ئاسانە و هەموو ئەوەی پێویستە کووڵاندنی دەنکی و قاوە و گەڵای چایە لە ئاودا و بەکارهێنانی ئاوەکەیەتی بۆ شۆردنی قژ، دوای چەندین جار دووبارە کردنەوەی ئەم کردارە ئەنجامێکی چاوەڕوانکراوی دەبێت.\nئایا هیچ بۆیەیەکی قژ بوونی هەیە کە ماددەی کیمیایی تێدا نەبێت؟\nزۆربەی کۆمپانیاکانی تایبەت بە بەرهەمەکانی قژ لە ئێستادا هەوڵ دەدەن کە بۆیەی قژی سروشتی و بێ زیان بەرهەم بهێنن و دووربن لە سەرچاوەی کیمیایی، هەروەها بەرهەمەکانیان کەمترین پێکهاتەی کیمیایی تێدابێت و زۆرترین پێکهاتەی سروشتی لەخۆ بگرێت، زۆربەی بەرهەمەکانیان ڕەنکگەری سروشتی وەک پوختەکراوی دەنکی قاوە و گەڵای چا یان سیڕەمی گەشە پێکەر و بەهێزکەری قژ یان زەیتی بنچینەیی و زەیتی سروشتی وەک زەیتی زەیتوون و زەیتی گوێزی هیندی و زەیتی لاڤێندەر.\nهەندێک جۆری دیکەی بۆیەی قژ پوختەکراوی لیمۆ و توێکڵی گوێزیان تێدایە کە هەردووکیان ڕەنگکەرێکی سروشتین، بەکارهێنەر دەتوانێت بە ئاسانی ئەم جۆرانەی بۆیەی قژ بناسێتەوە بە خوێندنەوەی ڕیزبەندی پێکهاتەکانی ناو بۆیەی قژەکەی لەسەر بوتڵی بۆیەکە.\nبابه‌ته په‌یوه‌ندیداره‌كان به : زیانەکانی ڕەنگکردنی قژ و ئەو ڕەنگکەری قژانەی کە بێ زیانن


ڕابەری گشتی بزووتنەوەی ئیسلامی سەردانی مامۆستا محەمەد عومەر ڕابەری گشتی پێشووی بزووتنەوەی ئیسلامی و حاجی كەمال ڕەحیم كەسایەتی ڕابوونی ئیسلامی و مامۆستا ئەحمەدی قامیشی مامۆستای ئایینی كرد. لە سەردانەكەیدا وێڕای هەواڵ پرسین، رابەری گشتی لە نزیكەوە پەیوەندییە مێژویی و دۆتایەتییەكانی نێوان هەردوولای نوێ كردەوە. لە تەورێكی دیكەی دانیشتنەكەدا، تاوتوێ دۆخی …\nشوفێرانى هه رێم سيستمى كاركردنی ئۆتۆمبێلەكانیان لە بەنزینەوە بۆ غاز ده گۆڕن.\nبەشێک لە شۆفێران سيستمى کارکردنی ئۆتۆمبێلەکانیان لە بەنزینەوە بۆ غاز دەگۆڕن، ئه‌مه‌ش دواى ئه‌وه دێت له رووى ئابوورييه‌وه خه‌رجييان كه‌مده‌بێته‌وه و بزوێنه‌رى ئۆتۆمبێله‌كانيان سه‌لامه‌تتر ده‌بێت و غازيش دۆستى ژينگه‌يه. بەھۆی خراپی جۆر و گرانی نرخی بەنزین بەشێك لە شوفێران ئيستا لە شاره كانى هه ولده ده ن سيستمى كاركردنی ئۆتۆمبێلەكانیان …\nنێیمار بۆ مێسی له كۆمێنتێك نووسیویه‌تی ناشرین- FEO\nنێیمار له ژێر وێنه كه ی مێسی به زمانى ئیسپانی به كۆمێنتێك نووسیویه‌تی FEO، ئه‌م وشه‌یه به واتای ناشرین دێت. نێیمار به گاڵته ئه‌م كۆمێنته‌ی نووسیوه وه‌ك ئاماژه‌یه‌ك بۆ ناشرینی چاكه‌ته‌كه‌ی لیۆنێل مێسی. نێیمار سه‌ره‌ڕای ئه‌وه‌ی ریزه‌كانی بارسێلۆنا جێهێشتووه به‌ڵام په‌یوه‌ندییه‌كی به‌هێزی له‌گه‌ڵ لیۆنێل مێسی هه‌یه و چه‌ندانجار بۆ بینینی …\nپەڕە 1 of 16812345\t»\t102030...کۆتا »


فۆڕمی تۆمارکردنی بابەت | لە هەفتەیەکدا 136 هەزار گەشتیار روویان لە هەرێم کردووە\nدواڕۆژ، هۆگر کەمال وتەبێژی گەشتوگوزاری هەرێم رایدەگەیەنێت: لە ماوەی حەوت رۆژدا 136 هەزار گەشتیار روویان لە هەرێمی کوردستان کردووە و دەڵێت: رێژەکە بەراورد بە ساڵی پێشتر لە سەدا 152 زیادیکردووە. نادر رۆستی، وتەبێژی گەشتوگوزاری هەرێم ئەمڕۆ پێنجشەممە 3ی کانونی دووەمی 2019 بە دواڕۆژی راگەیاند: لە رۆژی 25ی کانونی یەکەمی رابردوو تا 31ی کانونی یەکەمی 2018 و بەبۆنەی هاتنی ساڵی نوێوە 136 هەزار گەشتیار روویان لە هەرێمی کوردستان کردووە. وتیشی: رێژەی هاتنی گەشتیار بەراورد بە ساڵی رابردوو 152% زیادیکردووە، ئەمەش بەهۆی ئەمنیەتی هەرێمی کوردستان و پەیوەندی بەردەوامی ئێمە بە کۆمپانیا گەشتیارییەکان و ریکلامکردن و کردنەوەی خاڵە سنورییەکانە. نادر رۆستی، ئاماژەی بەوەشدا: زۆرینەی گەشتیارەکان لە ناوەڕاست و خوارووی عێراق هاتوون و سەرجەم هۆتێل و مۆتێل و چێشتخانەکانیش پڕبوون لە گەشتیار. ساڵی پێشتر بۆ سەری ساڵی 2017 بەهەمان بۆنەوە 54 هەزار گەشتیار روویان لە هەرێمی کوردستان کردبوو. پێداچونەوە: شیروان شەریف #03-01-2019#


نزیكەی ٢٥ هەزار گەشتیار سەردانی رواندزیان كردووە | دەزگاى زارى کرمانجى\nنزیكەی ٢٥ هەزار گەشتیار سەردانی رواندزیان كردووە\nرێژەی هاتنی گەشتیاران بۆشوێنە گەشتیاریەكانی سنوری قەزای رواندز لە سێ رۆژی جەژنی رەمەزان نزیكەی 25 هەزار گەشتیاربوونە بەراوردیش لەگەڵ جەژنی نەورۆزی ئەمساڵ 10 هەزار گەشتیار زیاتر سەردانی ناوچە گەشتیاریەكانی سنوری رواندزیان كردووە.\nلەم بارەیەوە چیایی محەممەد حەسەن بەرپرسی بنكەی گەشتوگوزاری رواندز بەزاری كرمانجی راگەیاند" لە سێ رۆژی جەژن نزیكەی 25 هەزار گەشتیار سەردانی شوێنە گەشتیاریەكانی رواندزیان كردووە، زۆربەی گەشتیارانیش لەخواروو و ناوەڕاستی عێراقەوە هاتبوون بۆئەوەی كاتەكانی پشووی جەژن لێرە ببەنە سەر .\nبەرێوەبەری بنكەی گەشتوگوزاری رواندز گووتیشی " ئەوانەی جەژنی نەورۆز هاتبوون زیاتر سەردانی كەر بوون نەك گەشتیار چونكە سەیرانی كەری خۆماڵی بوون بۆ نەورۆز نزیكی دە هەزار گەشتیار هاتبونە ناوچەكەمان، بەڵام لەسێ رۆژی جەژنی رەمەزان نزیكەی 25 هەزار گەشتیار روویان لەناوچە گەشتیاریەكانی قەزای رواندز كردووە ئەمەش ئەوە دەردەخات لەم جەژنە گەشتیاری زیاتر هاتوونەتە ئەم ناوچەیە بەو پێیەی زۆربەی شوێنە گەشتیاریەكان كەشێكی فێنكیان هەیە بۆ گەشتیاران.\nچیایی گووتیشی" بە درێژای رۆژانی جەژن گشت شوێنەكانی مانەوە لە رواندز لەلایەن گەشتیارانەوە داواكارابوون و گێرابوون بۆمانەوە.


په‌یوه‌ندی نێوان زه‌هایمه‌رو ڤایرۆسه‌كان\n30/9/2018 11:08 AM\nتوێژینه‌وه‌یه‌كی نوێ بڵاوكرایه‌وه كه تێیدا دوو ڤایرۆسی باو به نه‌خۆشی زه‌هایمه‌ر ده‌به‌ستێته‌وه.\nبه‌پێی دراوه (داتا) له سێ بانكی مێشك، توێژه‌ران زانیان كه مێشكی ئه‌و كه‌سانه‌ی نه‌خۆشی زه‌هایمه‌ریان هه‌یه، ئاستی دوو ڤایرۆسی هێرپس ڤایرۆسی 6A و 7 تێیاندا زیاتر له دوو به‌رامبه‌ری مێشكی كه‌سانێكه كه ئه‌و نه‌خۆشییه‌یان نییه. ده‌ركه‌وت كه جینه‌كانی ڤایرۆسكه له‌گه‌ڵ دی.ئێن.ئه‌ی مرۆڤ كارلێك ده‌كه‌ن به شێوه‌یه‌ك كه له‌وانه‌یه مه‌ترسی زه‌هایمه‌ر بخه‌نه ژێر كاریگه‌رییه‌وه.\nتوشبوون به‌م ڤایرۆسانه زۆرباوه، له‌وانه‌یه زیاتر له 90%ی خه‌ڵكی له منداڵیدا به‌ر ئه‌م ڤایرۆسانه بكه‌ون. یه‌كێك له‌و نه‌خۆشیانه‌ی كه توشبوونێكی مامناوه‌ندی به‌م ڤایرۆسانه دروستده‌كات تا و له‌رزه.\nتوێژه‌ران ده‌ڵین كه دۆزینه‌وه‌كه‌یان ئه‌وه ناسه‌لمێنن ئه‌م ڤایرۆسانه هۆكاری زه‌هایمه‌ر بن، به‌ڵام ئه‌گه‌ر ئه‌وه بسه‌لمێت له داهاتوودا ده‌توانێت له هۆكارو چاره‌سه‌ری ئه‌و نه‌خۆشییه‌دا زۆر یارمه‌تیده‌ر بێت.


Kurdipedia - ئاماری کار و چالاکییەکانی رێکخراوی کوردیپێدیا بۆ ساڵی 2021\n📊 ئاماری کار و چالاکییەکانی رێکخراوی کوردیپێدیا بۆ ساڵی 2021 | խումբ: Վիճակագրության եւ Հարցումներ | Հոդվածներ լեզու: 🏳 کوردیی ناوەڕاست\nئاماری کار و چالاکییەکانی رێکخراوی کوردیپێدیا بۆ ساڵی 2021\nساڵی 2021، وەک ساڵانی پێشوو، ساڵێکی پڕچالاکی بوو بۆ کوردیپێدیا، ئەم خشتانەی ناو فایلی پەیوەندیدار، چالاکییە گرنگەکانی کوردیپێدیا رووندەکاتەوە، بەهیوای ئەوەی کوردیپێدیا بۆ ساڵی 2022 چالاکیی زۆرتر و خزمەتی گەورەتر بە بەکارهێنانی بکات.\nهەروەها لە ساڵی 2021، چەند ئەرشیڤوانێکی تر لای کوردیپێدیا دەستبەکاربوون، لەوانە؛ بەڕێزان رۆژگار کەرکوکیرۆژگار کەرکوکی، زریان عەلیزریان عەلی، راپەڕ عوسمان عوزێریراپەڕ عوسمان عوزێری، رۆژان نوریرۆژان نوری و سروشت بەکرسروشت بەکر.\nبەهیوای ساڵێکی ئاسوودە و کێشەی کەمتر بۆ کوردستانییان و بەدەستهێنانی سەرکەوتنی زۆرتریش بۆ کوردیپێدیا.\nکلیک بکە بۆ خویندنەوەی ئاماری کار و چالاکییەکانی رێکخراوی کوردیپێدیا بۆ ساڵی 2021\n#رۆژگار کەرکوکی | #زریان عەلی | #راپەڕ عوسمان عوزێری | #رۆژان نوری | #سروشت بەکر | #رێکخراوی کوردیپێدیا | #01-01-2022 |\n1. 👁 01-01-2022\n📅 Publication date: 01-01-2022\n📈 Տեսակը վիճակագրության: ✍\n➕ Ավելացրել է (Hawrê Baxewan) վրա Jan 1 2022 11:43AM\n👌 Այս հոդվածը վերանայվել է եւ թողարկվել է (Benaz Jola) կողմից Jan 1 2022 12:01PM\n✍ Այս տարրը վերջերս թարմացվել է (Hawrê Baxewan) վրա: Jan 2 2022 9:46AM\n👁 Այս տարրը արդեն դիտվել 28,809 անգամ\nԿից փաստաթղթեր 56,616\n🗄 Աղբյուրները 18,881\n⁉ Նյութերի գույք 1,202,956\n| Էջ սերունդ ժամանակ: 0.719 երկրորդ (ներ).